
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


29 Ιανουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 134 


ΑΠΟΦΑΣΕΙΣ 

Αριθμ. αττόφ. 1127/21 -12-2018 

Έγκριση Κανονισμού Προγράμματος Μεταπτυ¬ 
χιακών Σπουδών του Παιδαγωγικού Τμήματος 
Δημοτικής Εκπαίδευσης (ΠΤΔΕ) του Εθνικού και 
Καποδιστριακού Πανεπιστημίου Αθηνών (ΕΚΠΑ), 
με τίτλο «Διαχείριση της Σχολικής Μονάδας και 
Διά Βίου Μάθηση» ("5εήοοΙ Μ3Π39θΐπθηΙ 3πά 
ϋίθΙοπη Ι-θ3Γηίη9"). 

Η ΣΥΓΚΛΗΤΟΣ ΤΟΥ ΕΘΝΙΚΟΥ 

ΚΑΙ ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ114 Α'), και ειδικότερα 
τα άρθρα 30 έως και 37,45 και 85, 

2. την αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων, 

3. την αριθμ. 216772/Ζ1 /8-12-2017 υπουργική από¬ 
φαση (ΦΕΚ 4334/τ.Β'/12-12-2017) με τίτλο «Τρόπος κα¬ 
τάρτισης του αναλυτικού προϋπολογισμού λειτουργίας 
και της έκθεσης βιωσιμότητας των Προγραμμάτων Με¬ 
ταπτυχιακών Σπουδών», 

4. τις παραγράφους 7 και 8 του άρθρου 19 και την 
παρ. 3α του άρθρου 42 του ν. 4521 /2018 «Ίδρυση Πανεπι¬ 
στημίου Δυτικής Αττικής και άλλες διατάξεις» (ΦΕΚ 38 Α'), 

5. τις παραγράφους 1 και 5 του άρθρου 101 του 
ν. 4547/2018 (ΦΕΚ 102 Α'), 

6. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ 195 Α'), 
όπως τροποποιήθηκαν και ισχύουν, 

7. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83 Α'), όπως τροπο¬ 
ποιήθηκαν και ισχύουν, 

8. το π.δ. 85/31-5-2013 (ΦΕΚ 124 Α') «Ιδρυση, μετο- 
νομασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

9. τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189/τ.Α702-08-2005) «Διασφάλιση της ποι¬ 
ότητας στην ανώτατη εκπαίδευση. Σύστημα μεταφοράς 


και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει, 

10. το απόσπασμα πρακτικού της Συνέλευσης του 
ΠΤΔΕ του ΕΚΠΑ (συνεδρίαση 2-3-2018), 

11. το απόσπασμα πρακτικού της Επιτροπής Μετα¬ 
πτυχιακών Σπουδών του ΕΚΠΑ (συνεδρίαση 30-4-2018), 

12. το απόσπασμα πρακτικού της Συγκλήτου του ΕΚΠΑ 
(συνεδρίαση 12-6-2018), 

13. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζει: 

την έγκριση του Κανονισμού του Προγράμματος Με¬ 
ταπτυχιακών Σπουδών του ΠΤΔΕ του ΕΚΠΑ με τίτλο «Δι¬ 
αχείριση της Σχολικής Μονάδας και Διά Βίου Μάθηση» 
("5οΗοοΙ ΜΒηΒηθητθηΐ 3πά ΕίίθΙοπρ Εθθπτίης"), από το 
ακαδημαϊκό έτος 2018-2019, ως ακολούθως: 

Άρθρο 1 

Αντικείμενο - Σκοπός - Ειδίκευση - 

Απονεμόμενος τίτλος 

Το Π.Μ.Σ. «Διαχείριση της Σχολικής Μονάδας και Διά 
Βίου Μάθηση» ("5εΓιοοΙ Μ3Π39θΐτΐθηΐ 3πά ίίίθΙοπ9 
Ιθ3Γηίπ9") έχει ως σκοπό την κατάρτιση εξειδικευμένων 
επιστημόνων, ερευνητών, εκπαιδευτών, εκπαιδευτικών 
και στελεχών της τυπικής και μη τυπικής εκπαίδευσης, 
ώστε αυτοί να μπορούν να συμβάλλουν στην ανάπτυ¬ 
ξη της επιστημονικής έρευνας και στην προαγωγή της 
επιστημονικής γνώσης στους τομείς της Διαχείρισης και 
Ανάπτυξης Σχολικών Μονάδων, της Εκπαίδευσης Ενηλί¬ 
κων και της Διά Βίου Μάθησης. 

Το Π.Μ.Σ. περιλαμβάνει δύο ειδικεύσεις σπουδών: 

α. «Διαχείριση και Ανάπτυξη της Σχολικής Μονάδας: 
Παιδαγωγικές και Διοικητικές Πρακτικές» ("5εΓιοοΙ 
Μ3Π396ΐτΐθηΐ 3πά ΟθνθΙοριπθηΐ: Εάυ03ΐίοπ3ΐ 3ηά 
Α0ΠΊίηί5ΐΓ3ΐίνθ ΡΓ30ΪΙ0Θ5") και 

β. «Εκπαίδευση Ενηλίκων. Συνεχιζόμενη Εκπαίδευση 
και Διά Βίου Μάθηση» ("ΑάυΙΐ Εάυοθΐίοη. 0οπΐίηυίη9 
ΕάυοΒΐίοπ 3πά ΙίίθΙοπ9 1θ3πτίη9") με διακριτούς σκο¬ 
πούς ως προς την κατάρτιση των μεταπτυχιακών φοι¬ 
τητών. 

Αναλυτικότερα, όσον αφορά την ειδίκευση «Διαχείρι¬ 
ση και Ανάπτυξη της Σχολικής Μονάδας: Παιδαγωγικές 
και Διοικητικές Πρακτικές», σκοπός της είναι η παραγω¬ 
γή και η διάχυση της επιστημονικής γνώσης στο πεδίο 
της διαχείρισης και ανάπτυξης της σχολικής μονάδας, 

καθώς και η προαγωγή της επαγγελματικής ανάπτυξης 
των μεταπτυχιακών φοιτητών, ώστε να είναι ικανοί να 
ανταποκριθούν στις απαιτήσεις του σύγχρονου σχολεί¬ 
ου, είτε ως εκπαιδευτικοί είτε ως διοικητικά στελέχη της 
δημόσιας και ιδιωτικής εκπαίδευσης. 

Όσον αφορά την ειδίκευση «Εκπαίδευση Ενηλίκων. 
Συνεχιζόμενη Εκπαίδευση και Διά Βίου Μάθηση», σκο¬ 
πός της είναι η παροχή υψηλού επιπέδου μεταπτυχιακή 
εκπαίδευση πάνω στις θεωρητικές προσεγγίσεις της Εκ¬ 
παίδευσης Ενηλίκων και τις πρακτικές εφαρμογές της, 
καθώς και η κατάρτιση εξειδικευμένων Εκπαιδευτών 
Ενηλίκων που θα μπορούν να στελεχώνουν αποτελε¬ 
σματικά τις δομές της τυπικής και μη τυπικής ειδικεύσεις. 

Οι απόφοιτοι του Π.Μ.Σ. μετά την πλήρη και επιτυχή 
ολοκλήρωση των σπουδών αποκτούν Δίπλωμα Μετα¬ 
πτυχιακών Σπουδών (ΔΜΣ) στις εξής ειδικεύσεις: 

α. «Διαχείριση και Ανάπτυξη της Σχολικής Μονάδας: 
Παιδαγωγικές και Διοικητικές Πρακτικές» και 

β. «Εκπαίδευση Ενηλίκων. Συνεχιζόμενη Εκπαίδευση 
και Διά Βίου Μάθηση». 

Ο μεταπτυχιακός τίτλος απονέμεται από το ΠΤΔΕ του 
ΕΚΠΑ. 

Άρθρο 2 

Δομή και Όργανατου Π.Μ.Σ. 

Αρμόδια όργανα για τη λειτουργία του Π.Μ.Σ. σύμφω¬ 
να με το ν. 4485/2017 είναι: 

1. Η Συνέλευση του Τμή ματος 

2. Η Συντονιστική Επιτροπή (ΣΕ) του Π.Μ.Σ. «Διαχείριση 
της Σχολικής Μονάδας και Διά Βίου Μάθηση», η οποία 
απαρτίζεται από πέντε (5) μέλη ΔΕΠ του Τμήματος που 
έχουν αναλάβει μεταπτυχιακό έργο και εκλέγονται από 
τη Συνέλευση του Τμήματος για διετή θητεία.Τα μέλη της 
ΣΕ δεν δικαιούνται επιπλέον αμοιβής ή αποζημίωσης για 
τη συμμετοχή τους στην επιτροπή. 

Πρόεδρος της ΣΕ είναι ο/η Διευθυντής/ντρια του 
Π.Μ.Σ. Στις συνεδριάσεις της Συντονιστικής Επιτροπής 
καλούνται, κατά περίπτωση, εκπρόσωποι των φοιτητών/ 
τριών του Π.Μ.Σ. 

Η ΣΕ είναι κατά νόμον αρμόδια γιατην παρακολούθη¬ 
ση και τον συντονισμό της λειτουργίας του μεταπτυχια¬ 
κού προγράμματος και με εξουσιοδότηση της Συνέλευ¬ 
σης αποφασίζει και ως προς την οικονομική διαχείριση 
και ειδικότερα ως προς την έγκριση των δαπανών του 
προγράμματος και πιστοποιεί τη σχέση εκπαιδευτικών 
αναγκών του συγκεκριμένου προγράμματος με τις εκά- 
στοτε αιτούμενες δαπάνες. 

3. Διευθυντής και Αναπληρωτής Διευθυντής του 
Π.Μ.Σ.: Ο/Η Διευθυντής/ντρια του Π.Μ.Σ. είναι καθηγη- 
τής/τρια πρώτης βαθμίδας ή της βαθμίδας του αναπλη¬ 
ρωτή καθηγητή, του ιδίου ή συναφούς γνωστικού αντι¬ 
κειμένου με το γνωστικό αντικείμενο του Π.Μ.Σ. Ορίζεται 
με απόφαση της Συνέλευσης του Τμήματος, όπως και ο/η 
Αναπληρωτής/τρια Διευθυντής/ντρια, ο/η οποίος/α είναι 
επίσης καθηγητής πρώτης βαθμίδας ή αναπληρωτής κα- 
θηγητήςτου ιδίου ή συναφούςγνωστικού αντικειμένου 
με το γνωστικό αντικείμενο του Π.Μ.Σ. Ο/Η Διευθυντής/ 
ντρια του Π.Μ.Σ. έχει τις κατά νόμο αρμοδιότητες για την 
εύρυθμη και αποτελεσματική λειτουργία του. 


Το Π.Μ.Σ. «Διαχείριση της Σχολικής Μονάδας και Διά 
Βίου Μάθηση» υποστηρίζεται από τη Γραμματεία του 
ΠΤΔΕ - ΕΚΠΑ, η οποία έχει τη γενική διοικητική και τη 
γραμματειακή υποστήριξη του Π.Μ.Σ., καθώς και από 
τη Γραμματεία του Π.Μ.Σ. 

Άρθρο 3 

Κατηγορίες και αριθμός εισακτέων 

Στο Π.Μ.Σ. γίνονται δεκτοί: [1 ] πτυχιούχοιΤμημάτων και 
Σχολών των Ελληνικών Πανεπιστημίων [2] πτυχιούχοι 
Τμημάτων τωνΤ.Ε.Ι. συναφούςγνωστικού αντικειμένου· 
[3] πτυχιούχοι αντίστοιχων Τμημάτων της αλλοδαπής ή 
αναγνωρισμένων ανώτατων τριτοβάθμιων Εκπαιδευτι¬ 
κών Ιδρυμάτων χωρών της Ευρωπαϊκής Ένωσης. 

Ο αριθμός εισακτέων στο Πρόγραμμα ορίζεται ετη- 
σίως σε τριάντα πέντε (35) φοιτητές ανά ειδίκευση (70 
συνολικά). 

Επιπλέον του αριθμού των εισακτέων γίνεται δεκτός 
ως υπεράριθμος υπότροφος και ένα μέλος κατ' έτος από 
τις κατηγορίες Ε.Ε.Π., Ε.ΔΙ.Π. και Ε.Τ.Ε.Π., εφόσον πληροί 
τις προϋποθέσεις του πρώτου εδαφίου της παρ. 1 του 
άρθρου 34 του ν. 4485/2017. 

Υποψήφιοι μπορούν να είναι και τελειόφοιτοι φοιτη¬ 
τές, οι οποίοι θα έχουν περατώσει επιτυχώς τις υποχρεώ¬ 
σεις των προπτυχιακών σπουδών τους πριν από τη λήξη 
των εγγραφών και θα πληρούν όλες τις προϋποθέσεις 
εισαγωγής στο Π.Μ.Σ. 

Άρθρο 4 

Τρόπος εισαγωγής 

Η επιλογή των φοιτητών γίνεται με αξιολόγηση του 
φακέλου τους και προφορική συνέντευξη. 

Περίτοτέλοςτου εαρινού εξαμήνου, μετά από εισήγηση 
της ΣΕ και με απόφαση της Συνέλευσης του ΠΤΔΕ - ΕΚΠΑ, 
δημοσιεύεται και αναρτάται στην ιστοσελίδα του Π.Μ.Σ. 
και του Ιδρύματος προκήρυξη/πρόσκληση εκδήλωσης εν¬ 
διαφέροντος για την εισαγωγή μεταπτυχιακών φοιτητών 
στο Π.Μ.Σ. Η προκήρυξη λαμβάνει ευρεία δημοσιότητα 
σε κάθε πρόσφορο ηλεκτρονικό ή έντυπο μέσον. 

Στην προκήρυξη προσδιορίζονται τα παρακάτω: 

• Οι κατηγορίες πτυχιούχων/υποψηφίων 

• Τ α απαραίτητα τυπικά και ουσιαστικά προσόντα των 
υποψηφίων 

• Ο τρόπος και τα κριτήρια αξιολόγησης των υποψη¬ 
φίων 

■ Οι ημερομηνίες για την υποβολή των αιτήσεων-δι- 
καιολογητικών. 

Οι σχετικές αιτήσεις, μαζί με τα απαραίτητα δικαιολο- 
γητικά, κατατίθενται στη Γραμματεία του Π.Μ.Σ., σε προ¬ 
θεσμία που ορίζεται κατά την προκήρυξη και μπορεί να 
παραταθεί με απόφαση της Συνέλευσης του Τμήματος. 

Τ α απαραίτητα έντυπα και δικαιολογητικά που πρέπει 
να υποβάλουν οι υποψήφιοι είναι τα εξής: 

-Το έντυπο αίτησης συμμετοχής για την επιλογή τους 
στο Π.Μ.Σ. (οι υποψήφιοι μπορούν να αναζητήσουν το 
αντίστοιχο έντυπο αίτησης απάτην ιστοσελίδα του ΠΤΔΕ 
νννννν.ρπιτίθςΙυ.υοΒ.ςιΐ'). 

- Αντίγραφο πτυχίου ελληνικού Α.Ε.Ι. ή Τ.Ε.Ι. (ευκρι¬ 
νές φωτοαντίγραφο από το πρωτότυπο έγγραφο), ή 

αντίγραφο πτυχίου ανώτατου ιδρύματος της αλλοδαπής 
αναγνωρισμένο από τον ΔΟΑΤΑΠ. 

- Πιστοποιητικό αναλυτικής βαθμολογίας προπτυ¬ 
χιακών μαθημάτων στην οποία να αναγράφεται και ο 
βαθμός του πτυχίου (ευκρινές φωτοαντίγραφο από το 
πρωτότυπο έγγραφο). 

- Πιστοποιητικό κατοχής μίας ξένης γλώσσας από τις 
γλώσσες της Ε.Ε. επιπέδου τουλάχιστον Β2 (ευκρινές φω¬ 
τοαντίγραφο από το πρωτότυπο έγγραφο επικυρωμένο 
από την εκδούσα αρχή ή δικηγόρο). 

- Βιογραφικό Σημείωμα τύπου ΕΙΙΗΟΡΑ55 [τροποποιη¬ 
μένη μορφή του βιογραφικού σημειώματος ΕυΗΟΡΑ55 
για τις ανάγκες υποψηφιότητας στο Π.Μ.Σ. (οι υποψή¬ 
φιοι μπορούν να αναζητήσουν και να συμπληρώσουν 
την αναφερόμενη φόρμα από την ιστοσελίδα του ΠΤΔΕ 
νννννν.ρπιτίθεΙυ.υοΒ.ςιΐ')]. 

- Φωτοτυπία της αστυνομικής ταυτότητας. 

- Πρόσφατη φωτογραφία, στην οποία να αναγράφεται 
το ονοματεπώνυμο του υποψηφίου. 

Πρόσθετα δικαιολογητικά που μπορούν να υποβλη¬ 
θούν και να αξιολογηθούν είναι: 

- Άλλα πτυχία Α.Ε.Ι. (ευκρινή φωτοαντίγραφα από τα 
πρωτότυπα έγγραφα). 

- Πιστοποιητικά κατοχής και άλλης (πέραν της μίας) 
ξένης γλώσσας σε επίπεδο τουλάχιστον αυτού της απαι- 
τούμενης πιο πάνω γλώσσας, χώρας της Ε.Ε. (ευκρινή 
φωτοαντίγραφα από τα πρωτότυπα έγγραφα επικυρω¬ 
μένα από την εκδούσα αρχή ή δικηγόρο). 

- Αντίγραφο διπλωματικής ή πτυχιακής εργασίας, αν 
υπάρχει. 

- Ανάτυπα δημοσιεύσεων σε επιστημονικά περιοδικά 
τα οποία δημοσιεύουν εργασίες με το σύστημα των κρι¬ 
τών ή πρακτικά επιστημονικών συνεδρίων. 


- Μεταπτυχιακό Δίπλωμα Ειδίκευσης (ευκρινές φωτο¬ 
αντίγραφο από το πρωτότυπο έγγραφο). 

- Διδακτορικό Δίπλωμα (ευκρινές φωτοαντίγραφο από 
το πρωτότυπο έγγραφο). 

- Δύο πρόσφατες συστατικές επιστολές κατά προτίμη¬ 
ση από μέλη Δ.Ε.Π. (δεν απαιτούνται από τους αποφοί¬ 
τους του ΠΤΔΕ του ΕΚΠΑ). 

- Βεβαιώσεις ή πιστοποιητικά σεμιναρίων τουλάχιστον 
εξαμηνιαίας διάρκειας. 

- Επίσης, πιστοποιητικό γνώσης Η/Υ, τυχόν επαγγελ¬ 
ματική εμπειρία και κάθε άλλο έργο ή δραστηριότητα 
συνεκτιμώνται κατά την επιλογή του υποψηφίου. 

Οι τίτλοι σπουδών της αλλοδαπής πιστοποιούνται με 
βεβαίωση ισοτιμίας και αντιστοιχίας από το ΔΟΑΤΑΠ. 

Η επάρκεια ελληνικής γλώσσας για αλλοδαπούς υποψηφί¬ 
ους αποδεικνύεται, όταν: α) ο υποψήφιος έχει ολοκληρώσει 
σπουδές δευτεροβάθμιας εκπαίδευσης στην Ελλάδα ή σε ελ¬ 
ληνόφωνο σχολείο του εξωτερικού- β) κατέχει πτυχίο ελληνι¬ 
κής φιλολογίας/γραμμάτων από ισότιμο ΑΕΙ της αλλοδαπής- 
γ) έχει πραγματοποιήσει πλήρη κύκλο προπτυχιακών σπου¬ 
δών σε ελληνικό ΑΕΙ ή ΤΕΙ, ή έχει πιστοποιητικό επιτυχούς 
παρακολούθησης δύο (2) τουλάχιστον ετών σε ελληνικό 
τριτοβάθμιο ίδρυμα (ΑΕΙ ή ΤΕΙ) και δ) κατέχει πιστοποιητικό 
επάρκειας ελληνικής γλώσσας από κρατικά αναγνωρισμένο 
ίδρυμα παροχής τέτοιων πιστοποιητικών σε αλλοδαπούς. 

Άρθρο 5 

Κριτήρια επιλογής των μεταπτυχιακών φοιτητών 
στο Π.Μ.Σ. 

1. Για την επιλογή των φοιτητών που θα παρακολου¬ 
θήσουν το Π.Μ.Σ., εκτός των υποχρεωτικών για τη συμ¬ 
μετοχή τους δικαιολογητικών (δηλαδή πτυχίο Α.Ε.Ι. ή 
Τ.Ε.Ι. και γλωσσομάθεια σε επίπεδο Β2) αξιολογούνται: 


Κριτήρια επιλογής υποψηφίων 

Αξιολογικές μονάδες 

Βαθμός πτυχίου Α.Ε.Ι. ή Τ.Ε.Ι. - βαθμός συναφών με την κατεύθυνση προπτυχιακών μα¬ 
θημάτων - διπλωματική ή πτυχιακή εργασία 

μέχρι 10 α.μ. 

Επιπλέον ξένη/-ες γλώσσα/-ες σε επίπεδο τουλάχιστον Β2 

μέχρι 5 α.μ. 

Περισσότερα του ενός πτυχία Α.Ε.Ι. 

μέχρι 5 α.μ. 

Μεταπτυχιακό Δίπλωμα Ειδίκευσης 

μέχρι 5 α.μ. 

Διδακτορικό Δίπλωμα 

μέχρι 5 α.μ. 

Δημοσιευμένες επιστημονικές εργασίες σε επιστημονικά περιοδικά με το σύστημα των 
κριτών ή πρακτικά επιστημονικών συνεδρίων 

μέχρι 10 α.μ. 

Επιμορφωτικά σεμινάρια τουλάχιστον εξαμηνιαίας διάρκειας 

μέχρι 5 α.μ. 

Πτυχίο ΠΤΔΕ - ΕΚΠΑ 

5 α.μ. 


2. Η απόδοση των υποψηφίων κατά τη διάρκεια προφορικής συνέντευξης μέχρι 50 α.μ. 

3. Η αξιολόγηση των κριτηρίων επιλογής και η βαθμολόγηση τους γίνεται από τριμελή επιτροπή που αποτελείται 
από μέλη ΔΕΠ του Τμήματος με τις διαδικασίες που περιγράφονται παρακάτω. Η βαθμολόγηση των κριτηρίων γί¬ 
νεται σε κλίμακα από 0 μέχρι 100 και κάθε υποψήφιος πιστώνεται με συγκεκριμένο αριθμό αξιολογικών μονάδων 
(α.μ.) αυτής της κλίμακας. 

4. Τα ειδικά προσόντα των υποψηφίων, όπως αυτά προκύπτουν από τα δικαιολογητικά που οι ίδιοι έχουν κατα¬ 
θέσει, καταγράφονται από τη Γραμματεία του Π.Μ.Σ. και στη συνέχεια αξιολογούνται και βαθμολογούνται από την 
επιτροπή αξιολόγησης. 

Διευκρινίζεται ότι: 

α) Η διπλωματική ή πτυχιακή εργασία βαθμολογείται από την επιτροπή αξιολόγησης μόνο όταν είναι σχετική με το 
γνωστικό αντικείμενο του Π.Μ.Σ. Διπλωματική ή πτυχιακή εργασία που κρίνεται ότι δεν είναι σχετική με το γνωστικό 
αντικείμενο του Π.Μ.Σ. μπορεί στη συνέχεια να αξιολογηθεί και να βαθμολογηθεί ως δημοσιευμένη επιστημονική 














1258 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 34/29.01.2019 


εργασία. Στην περίπτωση αυτή η βαθμολογία που δίνεται 
για την εργασία δεν μπορεί να ξεπερνά τις 3 α.μ. 

β) Το ερευνητικό-επιστημονικό έργο του υποψηφίου 
αξιολογείται και βαθμολογείται μόνο όταν αυτό είναι 
δημοσιευμένο σε έγκυρα επιστημονικά περιοδικά τα 
οποία χρησιμοποιούντο συστημάτων κριτών ή πρακτικά 
επιστημονικών συνεδρίων. 

γ) Τα πρόσθετα πτυχία ΑΕΙ αξιολογούνται ως εξής: δύο 
(2) α.μ. για το πρώτο πρόσθετο πτυχίο και από 1 α.μ. 
για κάθε επιπλέον πτυχίο.Τα πτυχία πανεπιστημίων της 
αλλοδαπής μοριοδοτούνται μόνον, όταν είναι αναγνω¬ 
ρισμένα από τον ΔΟΑΤΑΠ ως ισότιμα με τα πτυχία που 
χορηγούνται από τα ελληνικά ΑΕΙ. 

δ) Η κατοχή ξένων γλωσσών πέραν της υποχρεωτι¬ 
κής πιστώνεται ως εξής: μία (1) α.μ. για κάθε πρόσθετη 
ξένη γλώσσα επιπέδου τουλάχιστον Β2. Πριμοδοτείται 
με δύο (2) α.μ. το επίπεδο 01 και τρεις (3) α.μ. το επίπε¬ 
δο 02 μέχρι τη συμπλήρωση του ανωτάτου ορίου των 
α.μ. Η κατοχή των πρόσθετων ξένων γλωσσών για να 
μοριοδοτηθεί πρέπει να πιστοποιείται σύμφωνα με τις 
διαδικασίες που προβλέπονται και για την πιστοποίηση 
της πρώτης ξένης γλώσσας. 

Το σύνολο των α.μ. που είναι δυνατό να συγκεντρώσει 
ένας υποψήφιος από τα ειδικά προσόντα που έχει, όπως 
περιγράφονται παραπάνω, δεν μπορεί να υπερβαίνει 
τις 50 α.μ. 

5. Προφορική συνέντευξη των υποψηφίων: 

Για την επιλογή των υποψηφίων στο Π.Μ.Σ. πραγματο¬ 
ποιείται σχετική προφορική συνέντευξη από την τριμελή 
επιτροπή αξιολόγησης. 

Η απόδοση των υποψηφίων κατά τη διάρκεια της 
προφορικής συνέντευξης συνεκτιμάται για την επιλογή 
τους στο Π.Μ.Σ. Ο ανώτατος αριθμός α.μ. που μπορεί 
να πιστωθεί ένας υποψήφιος από την προφορική συνέ¬ 
ντευξη είναι 50. 

Η προφορική συνέντευξη γίνεται σε θέματα ευρύτε¬ 
ρου παιδαγωγικού επιστημονικού και κοινωνικού ενδι¬ 
αφέροντος και αποβλέπει: 

- Στη διαπίστωση της γενικής επιστημονικής κατάρ¬ 
τισης του υποψηφίου και τη συγκρότηση της προσω¬ 
πικότητάς του. 

- Στην επισήμανση ειδικών προσόντων και άλλων χα¬ 
ρακτηριστικών και δραστηριοτήτων του υποψηφίου. 

- Στον εντοπισμό πιθανών ελλείψεων του υποψηφίου, 
οι οποίες θα οδηγούσαν στην παρακολούθηση από τον 
υποψήφιο συμπληρωματικών προπτυχιακών μαθημά¬ 
των, εργαστηρίων ή πρακτικών ασκήσεων. 

- Στον εντοπισμό των δυσκολιών που πιθανόν να έχει 
ο υποψήφιος για την ανελλιπή παρακολούθηση των 
μαθημάτων και των λοιπών υποχρεώσεων του Π.Μ.Σ. 

- Στη διακρίβωση ιδιαιτεροτήτων και άλλων στοιχείων 
που έχει ο υποψήφιος και τα οποία μπορεί να παίξουν 
ρόλο στην ομαλή ένταξή του στο Π.Μ.Σ. 

Τα μέλη των επιτροπών αξιολογούν χωριστά κάθε υπο¬ 
ψήφιο και τον βαθμολογούν με συγκεκριμένο αριθμό 
μονάδων, οι οποίες δεν μπορεί να είναι περισσότερες 
από 50 α.μ. Ο αριθμός των α.μ. που πιστώνεται τελικά 
ο υποψήφιος από την απόδοση του στην προφορική 
συνέντευξη είναι ο μέσος όρος των αριθμών των α.μ. με 


τις οποίες βαθμολόγησαν τον υποψήφιο όλα τα μέλη της 
επιτροπής συνέντευξης. 

Άρθρο 6 

Διαδικασίες επιλογής των 
μεταπτυχιακών φοιτητών για το Π.Μ.Σ. 

Η επιλογή των φοιτητών για το Π.Μ.Σ. γίνεται με τις 
διαδικασίες που περιγράφονται παρακάτω: 

1. Η Γραμματεία του Π.Μ.Σ. παραλαμβάνει τις αιτήσεις 
και τα απαραίτητα δικαιολογητικά που υποβάλλουν οι 
υποψήφιοι μεταπτυχιακοί φοιτητές μέσα στις προθε¬ 
σμίες που προβλέπονται από την προκήρυξη. Ελέγχει 
την εγκυρότητα και την πληρότητα του φακέλου των 
δικαιολογητικών κάθε υποψηφίου, συντάσσει πίνακα 
υποψηφίων μεταπτυχιακών φοιτητών και τον διαβιβάζει 
στον διευθυντή του Π.Μ.Σ.Τα δικαιολογητικά που κατα¬ 
τίθενται από τους υποψηφίους πρέπει να είναι πλήρη, 
όπως αυτά προβλέπονται στη σχετική προκήρυξη. 

2. Μετά από πρόταση του Τομέα, η Συνέλευση εγκρίνει 
τις τριμελείς επιτροπές αξιολόγησης, οι οποίες αποτε¬ 
λούνται από τον υπεύθυνο της κατεύθυνσης και κατά 
περίπτωση δύο εκ των κάτωθι: τον Διευθυντή του Τομέα, 
τον Διευθυντή του Π.Μ.Σ., μέλη ΔΕΠ συγγενούς επιστη¬ 
μονικού αντικειμένου, τον Π ρόεδρο του Τμήματος ή τον 
Αναπληρωτή Προέδρου του Τμήματος. 

3. Οι αξιολογικές μονάδες με τις οποίες πιστώθηκε ο 
υποψήφιος από τα ειδικά προσόντα του και από την από¬ 
δοση του στην προφορική συνέντευξη αθροίζονται και 
αποτελούν το σύνολο των αξιολογικών μονάδων (α.μ.) 
του υποψηφίου. Το σύνολο αυτό καθορίζει τη σειρά επι¬ 
τυχίας κάθε υποψηφίου. Με βάση το σύνολο των α.μ. που 
έχει συγκεντρώσει κάθε υποψήφιος, η αρμόδια επιτροπή 
αξιολόγησης συντάσσει αξιολογικό πίνακα των υποψη¬ 
φίων. Στον αξιολογικό πίνακα συμπεριλαμβάνονται, με 
σειρά επιτυχίας, όλοι οι υποψήφιοι. Οι τριάντα πέντε (35) 
πρώτοι αποτελούν τους επιτυχόντες και οι υπόλοιποι 
εντάσσονται σε λίστα επιλαχόντων. 

4. Σε περίπτωση που δύο υποψήφιοι συγκεντρώσουν 
συνολικά τον ίδιο αριθμό αξιολογικών μονάδων, προτε¬ 
ραιότητα έχει ο υποψήφιος με τον μεγαλύτερο βαθμό 
στο βασικό του πτυχίο. 

5. Ως επιτυχόντες μπορούν να θεωρηθούν και όσοι 
από τους υποψηφίους ισοβάθμησαν με τον τελευταίο 
επιτυχόντα. 

6. Υποψήφιος που θα συγκεντρώσει συνολικά λιγότε- 
ρες από 50 αξιολογικές μονάδες δεν μπορεί να θεωρηθεί 
ως επιτυχών. 

7. Οι πίνακες των επιτυχόντων μετά την επικύρωση 
τους και το αργότερο εντός δέκα (10) ημερών αναρτώ- 
νται στην ιστοσελίδα του Π.Μ.Σ. και οι επιτυχόντες ει¬ 
δοποιούνται να εγγραφούν στο Π.Μ.Σ. σε συγκεκριμένο 
χρονικό διάστημα που καθορίζεται από τη Γραμματεία 
του Τμήματος. Υποψήφιος που δεν θα εγγράφει μέσα 
στο προκαθορισμένο χρονικό διάστημα χάνει το δικαί¬ 
ωμα εγγραφής στο Π.Μ.Σ. και η θέση του καλύπτεται 
από τον πρώτο κατά σειρά επιλαχόντα, εκτός και αν επι- 
καλεσθεί λόγους ανώτερης βίας ή σοβαρής ασθένειας. 

8. Ένσταση κατά των πινάκων επιτυχίας μπορεί να γίνει 
μέσα σε πέντε (5) ημέρες από την ημερομηνία ανακοί- 

νωσης των πινάκων. Η ένσταση, η οποία πρέπει να είναι 
συγκεκριμένη, κρίνεται τελεσίδικα από τη Συνέλευση 
του Τμήματος. 

Άρθρο 7 

Διάρκεια και όρια φοίτησης 

1. Η χρονική διάρκεια φοίτησης στο Π.Μ.Σ. που οδηγεί 
στη λήψη Διπλώματος Μεταπτυχιακών Σπουδών (ΔΜΣ) 
ορίζεται σε τέσσερα (4) ακαδημαϊκά εξάμηνα, στα οποία 
περιλαμβάνεται και ο χρόνος εκπόνησης διπλωματικής 
εργασίας. Η χρονική διάρκεια για την απόκτηση του 
ΔΜΣ δεν μπορεί να υπερβαίνει, για κάθε περίπτωση, 
το προβλεπόμενο από το Π.Μ.Σ. διάστημα, προσαυξα¬ 
νόμενο κατά δύο (2) ακόμη διδακτικά εξάμηνα, έπειτα 
από αιτιολογημένη αίτηση του φοιτητή και μετά από 
απόφαση της Συνέλευσης του Τμήματος. Για ειδικούς και 
εξαιρετικούς λόγους η Συνέλευση του Τμήματος μπορεί 
να παρατείνει για ορισμένο χρονικό διάστημα τη χρονι¬ 
κή διάρκεια φοίτησης του μεταπτυχιακού φοιτητή μετά 
από πλήρως αιτιολογημένη εισήγηση από τον υπεύθυνο 
κατεύθυνσης. 

2. Για τους εργαζόμενους μεταπτυχιακούς φοιτητές 
προβλέπεται, μετά από απόφαση της Συνέλευσης σύμ¬ 
φωνα με εισήγηση της ΣΕ, η δυνατότητα μερικής φοί¬ 
τησης, η διάρκεια της οποίας δεν μπορεί να υπερβαίνει 
το διπλάσιο του χρόνου της κανονικής φοίτησης. Οι 
φοιτητές αυτής της κατηγορίας πρέπει αποδεδειγμένα 
να εργάζονται και να προσκομίσουν σχετική σύμβαση 
εργασίας ή βεβαίωση εργοδότη. Σε ιδιαίτερες ή εξαιρε¬ 
τικά σοβαρές περιπτώσεις (ασθένεια, σοβαρούς οικο¬ 
γενειακούς λόγους, λόγους ανωτέρας βίας κ.λπ.), για τις 
οποίες αποφασίζει η Συνέλευση, προβλέπεται μερική 
φοίτηση και για μη εργαζόμενους μεταπτυχιακούς/κές 
φοιτητές/τριες που αδυνατούν να ανταποκριθούν στις 
ελάχιστες απαιτήσεις του προγράμματος «πλήρους» 
φοίτησης. 

3. Σε εξαιρετικές περιπτώσεις είναι δυνατόν να χορη¬ 
γείται, με απόφαση της Συνέλευσης έπειτα από εισήγη¬ 


ση της ΣΕ, άδεια αναστολής της φοίτησης για χρονικό 
διάστημα που δεν επιτρέπεται να υπερβαίνει τα δύο (2) 
συνεχόμενα εξάμηνα. Ο χρόνος αναστολής φοίτησης 
δεν προσμετράται στην ανώτατη διάρκεια φοίτησης. 
Μετά τη λήξη της αναστολής φοίτησης, ο μεταπτυχια¬ 
κός φοιτητής είναι υποχρεωμένος να παρακολουθήσει 
όλα τα μαθήματα, σεμινάρια, πρακτικές ασκήσεις κ.λπ. 
στα οποία δεν έχει αξιολογηθεί επιτυχώς πριν από την 
αναστολή φοίτησής του. 

4. Για θέματα επανεξέτασης μαθημάτων ή διαγραφών 
αποφαίνεται η Συνέλευση, μετά από πρόταση της ΣΕ. 

Άρθρο 8 

Πρόγραμμα σπουδών 

Το Π.Μ.Σ. ξεκινά είτε το χειμερινό είτε το εαρινό εξάμη¬ 
νο εκάστου ακαδημαϊκού έτους.Τα μαθήματα οργανώ¬ 
νονται σε εξάμηνα, πραγματοποιούνται σε εβδομαδιαία 
βάση και διεξάγονται στην ελληνική γλώσσα. 

Η διδασκαλία των μαθημάτων γίνεται διά ζώσης. 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυ¬ 
χή εξέταση μεταπτυχιακών μαθημάτων, σε ερευνητική 
απασχόληση και συγγραφή επιστημονικών εργασιών, 
καθώς και σε εκπόνηση μεταπτυχιακής διπλωματικής 
εργασίας. 

Τα προσφερόμενα μαθήματα για κάθε ειδίκευση είναι 
δώδεκα (12), με συνολικό αριθμό Ε(ΙΤ5 ενενήντα (90). Σε 
αυτά περιλαμβάνονται 10 υποχρεωτικά μαθήματα με 7,5 
Ε(ΙΤ5 το καθένα και 2 μαθήματα κατ' επιλογήν υποχρε¬ 
ωτικά με 7,5 Ε(ΙΤ5 το καθένα. Η διπλωματική εργασία 
αντιστοιχεί σε 30 Ε(ΙΤ5. 

Τα 12 μαθήματα θα διδάσκονται στα τρία Α' εξάμηνα, 
ενώ το τέταρτο αφιερώνεται στη συγγραφή της διπλω¬ 
ματικής εργασίας, η επίβλεψη της οποίας ανατίθεται 
σε τριμελή επιτροπή με απόφαση της Συνέλευσης του 
Τμήματος. 

Το ενδεικτικό πρόγραμμα των μαθημάτων διαμορ¬ 
φώνεται, ως εξής: 


Ειδίκευση «Διαχείριση και Ανάπτυξη της Σχολικής Μονάδας: Παιδαγωγικές και Διοικητικές Πρακτικές» 


Α' Εξάμηνο 

Μαθήματα 

Υποχρεωτικό/Επιλογή 

Διδ. ώρες 

ΕΈΤ5 

Ψυχοπαιδαγωγική 

Υ 

36 

7,5 

Μεθοδολογία Έρευνας 

Υ 

36 

7,5 

Διαχείριση και Ανάπτυξη του Ανθρώπινου Δυναμικού της Σχολικής 
Μονάδας 

Υ 

36 

7,5 

Εισαγωγή στη Διοίκηση των Σχολικών Μονάδων 

Υ 

36 

7,5 

Σύνολο 


144 

30 


Β' Εξάμηνο 

Μαθήματα 

Υποχρεωτικό/Επιλογή 

Διδ. ώρες 

ΕΈΤ5 

Ο Εκπαιδευτικός ως Επαγγελματίας 

Υ 

36 

7,5 

Σχολική Ηγεσία και Σχολική Βελτίωση της Σχολικής Μονάδας 

Υ 

36 

7,5 

Διδακτική Μεθοδολογία και Πρακτική Άσκηση 1 

Υ 

36 

7,5 

*Μαθήματα κατ'επιλογήν υποχρεωτικό 

κατ'επιλ. υποχρ. 

36 

7,5 

Σύνολο 


144 

30 

Γ' Εξάμηνο 

Μαθήματα 

Υποχρεωτικό/Επιλογή 

Διδ. ώρες 

Ε(ΙΤ5 

Ψυχοκοινωνική και Παιδαγωγική Καθοδήγηση Σχολικών Μονάδων 

Υ 

36 

7,5 

Κοινωνική Παιδαγωγική 

Υ 

36 

7,5 

Κοινωνιολογίατης Εκπαίδευσης 

Υ 

36 

7,5 

^Μαθήματα κατ' επιλογήν υποχρεωτικό 

κατ'επιλ. υποχρ. 

36 

7,5 

Σύνολο 


144 

30 


Δ'Εξάμηνο 

Εκπόνηση μεταπτυχιακής διπλωματικής εργασίας 



30 

Σύνολο 



30 


Μαθήματα κατ' επιλογήν υποχρεωτικά (επιλέγονται δύο): 

1. Ζητήματα βελτίωσης της Οργανωσιακής Ζωής της Σχολικής Μονάδας 

2. Ψυχοκοινωνιολογία του Σχολείου 

3. Ενταξιακή Εκπαίδευση 

4. Καινοτομία και Δημιουργικότητα στην Εκπαίδευση 

5. Διαχείριση της Σχολικής Τάξης και Πρακτική Άσκηση II 

6. Εφαρμογές Αρχών Οργανωσιακής Συμπεριφοράς και Εργασιακής Ψυχολογίας στην Εκπαιδευτική Διαδικασία 

7. Επίκαιρα Ζητήματα στην Εκπαίδευση 

8. Η Ελληνική Γλώσσα στο Σύγχρονο Πολυπολιτισμικο Σχολείο: Σχεδιασμός, Μεθοδολογία, Πρακτικές 


Ειδίκευση «Εκπαίδευση Ενηλίκων. Συνεχιζόμενη Εκπαίδευση και Δια Βίου Μάθηση» 


Α' Εξάμηνο 

Μαθήματα 

Υποχρεωτικό/Επιλογή 

Διδ. ώρες 

ΕΈΤ5 

Μεθοδολογία Έρευνας 

Υ 

36 

7,5 

Σύγχρονες Παιδαγωγικές Προσεγγίσεις 

Υ 

36 

7,5 

Διδακτική Μεθοδολογία και Πρακτική Άσκηση 1 

Υ 

36 

7,5 

Θεωρίες της Εκπαίδευσης Ενηλίκων 

Υ 

36 

7,5 

Σύνολο 


144 

30 


Β 1 Εξάμηνο 

Μαθήματα 

Υποχρεωτικό/Επιλογή 

Διδ. ώρες 

ΕΈΤ5 

Ψυχοπαιδαγωγική 

Υ 

36 

7,5 

Επαγγελματική Αυτονομία και Επαγγελματική Εξέλιξη 
του Εκπαιδευτικού/Εκπαιδευτή 

Υ 

36 

7,5 

Ευπαθείς Κοινωνικές Ομάδες -Κοινωνικός Αποκλεισμός και Δια Βίου 
Μάθηση 

Υ 

36 

7,5 

^Μαθήματα κατ' επιλογήν υποχρεωτικό 

κατ'επιλ. υποχρ. 

36 

7,5 

Σύνολο 


144 

30 


Γ' Εξάμηνο 

Μαθήματα 

Υποχρεωτικό/Επιλογή 

Διδ. ώρες 

ΕΈΤ5 

Σχεδιασμός και Εκτέλεση Μικροδιδασκαλίας (Πρακτική Άσκηση II) 

Υ 

36 

7,5 

Μετασχηματίζουσα Μάθηση και Τέχνη στην Εκπαίδευση Ενηλίκων 

Υ 

36 

7,5 

Καινοτόμες Πολιτικές και Πρακτικές στην Εκπαίδευση Ενηλίκων 

Υ 

36 

7,5 

*Μαθήματα κατ' επιλογήν υποχρεωτικό 

κατ'επιλ. υποχρ. 

36 

7,5 

Σύνολο 


144 

30 


Δ'Εξάμηνο 

Εκπόνηση μεταπτυχιακής διπλωματικής εργασίας 



30 

Σύνολο 



30 

* Μαθήματα κατ' επιλογήν υποχρεωτικά (επιλέγονται 
δύο): 

1. Σχεδιασμός, Εφαρμογή και Αξιολόγηση Προγραμ¬ 
μάτων Εκπαίδευσης Ενηλίκων. 

2. Η Ομάδα Μάθησης στην Εκπαίδευση Ενηλίκων. 

3. Ενταξιακή Εκπαίδευση. 

4. Εκπαίδευση, Κατάρτιση, Επιμόρφωση Ενηλίκων και 
Αγορά Εργασίας. 

5. Συμβουλευτική και Επαγγελματικός Προσανατολι¬ 
σμός στην Εκπαίδευση Ενηλίκων. 

6. Εφαρμογή τωνΤΠΕ στην Εκπαίδευση Ενηλίκων και 
Εξ Αποστάσεως Εκπαίδευσης. 

7. Καινοτομία και Δημιουργικότητα στην Εκπαίδευση. 

8. Διαπολιτισμική Συμβουλευτική και Συμβουλευτική 
Μειονοτήτων. 

Η ανακατανομή των μαθημάτων στα εξάμηνα γίνεται 
με απόφαση της Συντονιστικής Επιτροπής. 

Περιεχόμενο/Περιγραφή μαθημάτων. 

Ψυχοπαιδαγωγική 

Το περιεχόμενο του μαθήματος περιλαμβάνει ενδεικτι¬ 
κά τα εξής: Έννοια και περιεχόμενο της ψυχοπαιδαγωγι¬ 
κής, Σύγκριση με άλλους συναφείς όρους, Θεωρητικές 
και ιδεολογικές προσεγγίσεις στην ψυχοπαιδαγωγική, 
Θεωρίες της Αγωγής, Ανάπτυξη του παιδιού και του εφή¬ 
βου, Ζητήματα γνωστικής και κοινωνικής ανάπτυξης, 
Παιδί και μάθηση στη σχολική ηλικία, Κοινωνικοποίηση 
και Προσαρμογή στο σχολείο, Μαθητές με ειδικές εκ¬ 
παιδευτικές ανάγκες, Διαχείριση της Πολυπολιτισμικό- 
τητας, Μάθηση και ατομικές διαφορές, Κοινωνική και 
Συναισθηματική Αγωγή, Καλλιέργεια δεξιοτήτων ζωής. 

Μεθοδολογία Έρευνας 

Το περιεχόμενο του μαθήματος αναφέρεται στα στά¬ 
δια διεξαγωγής μιας επιστημονικής εργασίας, καθώς 
και σε προσεγγίσεις, μεθόδους και τεχνικές που χρη¬ 
σιμοποιούνται στην επιστημονική έρευνα. Ειδικότερα, 
το μάθημα πραγματεύεται τις παρακάτω θεματικές: 
Βασικές έννοιες της Μ.Ε.Ε. (π.χ. πληθυσμός, μέθοδοι 
δειγματοληψίας, μεταβλητές, υποθέσεις, τιμές), Είδη 
επιστημονικών ερευνών, Πορεία ερευνητικής εργασίας, 
Δεοντολογία-Ηθική επιστημονικής έρευνας, Μέθοδοι 
Επιστημονικής Έρευνας (π.χ. βιβλιογραφική μέθοδος, 
παρατήρηση, ερωτηματολόγιο, συνέντευξη, πείραμα, 
κοινωνιόγραμμα, τεστ, ανάλυση περιεχομένου), Διεξα¬ 
γωγή και Συγγραφή Επιστημονικής Εργασίας - Στάδια 
Πορείας, Τρόποι γραφής βιβλιογραφικών παραπομπών, 
σημειώσεων-υποση μειώσεων, παραθέσεων και ανα¬ 
φορών. 

Διαχείριση και Ανάπτυξη του Ανθρώπινου Δυναμικού 
της Σχολικής Μονάδας 

Το μάθημα έχει ως βασικό σκοπό να κατανοήσουν οι 
μεταπτυχιακοί φοιτητές σε βάθος: α) τη σημαντικότητα 
των σύγχρονων επιστημονικών θεωριών, β) τις βασικές 
λειτουργίες της διαχείρισης και ανάπτυξης του ανθρώ¬ 
πινου δυναμικού της εκπαίδευσης και γ) τις πρακτικές 
ανάπτυξης γνώσεων, δεξιοτήτων και ικανοτήτων των 
στελεχών της εκπαίδευσης, ώστε να ανταποκριθούν με 
επιτυχία στους στρατηγικούς στόχους της εκπαίδευσης 
ως προς τη διαχείριση και ανάπτυξη του εκπαιδευτικού 
δυναμικού τους στις σχολικές μονάδες. 


Ενδεικτικό Περιεχόμενο 

1. Βασικές λειτουργίες της διαχείρισης και ανάπτυξης 
του ανθρώπινου δυναμικού στην εκπαίδευση. 

2. Υποδοχή και ένταξη του εκπαιδευτικού προσωπικού 
της σχολικής μονάδας. 

3. Η εκπαίδευση και η επιμόρφωση ως μέτρο ανά¬ 
πτυξης του εκπαιδευτικού προσωπικού της σχολικής 
μονάδας. 

4. Η λειτουργία της αξιολόγησης και τα είδη αξιολό¬ 
γησης του εκπαιδευτικού προσωπικού και η διεθνής 
εμπειρία. 

5. Επικοινωνία, μορφές και μέσα επικοινωνίας του αν¬ 
θρώπινου δυναμικού. 

6. Παρακίνηση του ανθρώπινου δυναμικού: συστήμα¬ 
τα κινήτρων, μορφές και είδη παρακίνησης - πρακτικές. 

7. Ειδικά θέματα διαχείρισης του ανθρώπινου δυνα¬ 
μικού της εκπαίδευσης: Υγιεινή, ασφάλεια, συνθήκες 
εργασίας, εργασιακές σχέσεις. 

Εισαγωγή στη Διοίκηση των Σχολικών Μονάδων 

Το μάθημα έχει ως βασικό σκοπό τη μελέτη, την προ¬ 
σέγγιση και την ανάλυση των οργανωτικών και διοικητι¬ 
κών φαινομένων στο περιβάλλον των εκπαιδευτικών ορ¬ 
γανισμών και μονάδων, ώστε οι μεταπτυχιακοί φοιτητές 
να είναι σε θέση να κατανοήσουν σε βάθος: α) τις βασικές 
οργανωτικές θεωρίες και τα χαρακτηριστικά τους, β) τη 
διεθνή δυναμική της επιστημονικής έρευνας, εστιασμένη 
στη μελέτη του οργανωτικού και διοικητικού φαινομέ¬ 
νου στις εκπαιδευτικές μονάδες, γ) τις λειτουργίες της 
εκπαιδευτικής διοίκησης, δ) τις επιμέρους εξειδικεύσεις 
αυτών των λειτουργιών και ε) τους πρακτικούς τρόπους 
εφαρμογής τους στις σχολικές οργανώσεις (μονάδες). 

Ενδεικτικό Περιεχόμενο 

1. Βασικές επιστημονικές προσεγγίσεις της επιστημο¬ 
νικής διοίκησης. 

2. Μελέτη των οργανωτικών και διοικητικών φαινο¬ 
μένων στο περιβάλλον των εκπαιδευτικών οργανισμών. 

3. Μελέτη των χαρακτηριστικών της στρατηγικής διοί¬ 
κησης και εφαρμογή τους στην ανάλυση, τη διερεύνηση 
και την αξιολόγηση του εξωτερικού και εσωτερικού πε¬ 
ριβάλλοντος των εκπαιδευτικών μονάδων. 

4. Μελέτη και εφαρμογή των χαρακτηριστικών της 
λειτουργίας του σχεδιασμού και προγραμματισμού στις 
εκπαιδευτικές μονάδες. 

5. Μελέτη και εφαρμογή των εναλλακτικών πολιτικών 
και τεχνικών λήψης αποφάσεων στα συλλογικά όργανα 
των σχολικών μονάδων. 

6. Μελέτη και ανάλυση των τύπων και μορφών διοί¬ 
κησης των σχολικών μονάδων. 

7. Μελέτη και ανάλυση των χαρακτηριστικών εποπτεί- 
ας και συντονισμού του διοικητικού έργου. 

8. Ανάλυση της οργανωτικής και διοικητικής δομής 
του εκπαιδευτικού συστήματος. 

Ο Εκπαιδευτικός ως Επαγγελματίας 

Σκοπός του μαθήματος είναι η επιστημονική παρουσί¬ 
αση και θεώρηση του εκπαιδευτικού ως επαγγελματία, 
καθώς και η στοιχειοθέτηση του ρόλου του στον 21ο 
αιώνα. Αναλύονται και συζητούνται θέματα που αφο¬ 
ρούν την καθημερινή πρακτική του εκπαιδευτικού στο 
σχολείο και τη σχέση του με οργανισμούς και οργανωμέ- 

νες ομάδες εκτός αυτού. Ιδιαίτερη έμφαση δίνεται στην 
ανάλυση των τυπικών και ουσιαστικών προσόντων που 
οφείλει να διαθέτει ένας επιτυχημένος εκπαιδευτικός, 
όπως επίσης στην αναγνώριση της σπουδαιότητας σχε- 
διασμού, εφαρμογής και αξιολόγησης κατάλληλων προ¬ 
ληπτικών προγραμμάτων ή/και εκπαιδευτικών παρεμ¬ 
βάσεων για την υποστήριξη του συνόλου των μαθητών 
και ιδιαίτερα εκείνων με ειδικές εκπαιδευτικές ανάγκες, 
με σκοπό τη διασφάλιση της ισότιμης συμμετοχής όλων 
των παιδιών στην εκπαίδευση. 

Σχολική Ηγεσία και Σχολική Βελτίωση της Σχολικής 
Μονάδας 

Το μάθημα έχει ως βασικό σκοπό να κατανοήσουν 
οι μεταπτυχιακοί φοιτητές σε βάθος: α) τις διαστάσεις 
που έχει σήμερα ο ρόλος του σχολικού ηγέτη στη βελ¬ 
τίωση της σχολικής μονάδας, β) τις προϋποθέσεις για 
την επαγγελματικοποίηση του σχολικού ηγέτη, γ) τους 
λόγους και τους τρόπους επαγγελματικοποίησής τους 
και δ) τις απαραίτητες γνώσεις, ικανότητες και δεξιότητες 
που πρέπει να κατέχει, ώστε να μπορεί να θεωρηθεί ως 
επαγγελματίας του είδους και ως σχολικός ηγέτης να 
αποτελεί πυλώνα της σχολικής βελτίωσης. 

Ενδεικτικό περιεχόμενο 

1. Σχολική αποτελεσματικότητα και σχολική βελτίωση. 

2. Σχολική βελτίωση με έμφαση στη σχολική ηγεσία. 

3. Η επαγγελματικοποίηση του Διευθυντή σχολικής 
μονάδας σήμερα: Οι λόγοι και οι τρόποι. 

4. Ο δημόσιος λόγος των διεθνών οργανισμών για τη 
σχολική ηγεσία. 

5. Τα μοντέλα της σχολικής ηγεσίας. 

6. Οι πρακτικές των αποτελεσματικών ηγετών. 

7. Οι επαγγελματικές γνώσεις, δεξιότητες, ικανότητες 
των επιτυχημένων σχολικών ηγετών. 

8. Η σύγχρονη σχολική ηγεσία στα εθνικά περιβάλλο¬ 
ντα των χωρών της ευρωπαϊκής ένωσης. 

9. Η επιλογή και η ανάπτυξη των ηγετών στελεχών της 
εκπαίδευσης σε χώρες μέλη της ευρωπαϊκής ένωσης. 

Διδακτική Μεθοδολογία και Πρακτική Άσκηση I. 

Το περιεχόμενο του μαθήματος περιλαμβάνει τα εξής: 
Το πρόβλημα της συγκεκριμενοποίησης των σκοπών 
σε διδακτικούς στόχους, Οργάνωση και διεξαγωγή της 
διδακτικής πράξης, Προγραμματισμός-Σχεδιασμός-Αξι- 
ολόγηση της διδασκαλίας, Διαπροσωπικές σχέσεις στη 
σχολική τάξη, Εναρκτήρια Συνάντηση: σκοπός και ανα¬ 
μενόμενα αποτελέσματα, Σύγχρονα μοντέλα διδασκαλί¬ 
ας, Η στρατηγική της διδακτικής πράξης, Ομαδοκεντρι- 
κή διδασκαλία και μάθηση, Η καλλιέργεια της κριτικής 
και δημιουργικής σκέψης, Οργάνωση και διοίκηση της 
σχολικής τάξης, θεωρίες για την αντιμετώπιση των προ¬ 
βλημάτων πειθαρχίας, Ομοιογένεια και ανομοιογένεια 
της σχολικής τάξης, Τεχνολογία και διδακτική πράξη, 
Παιδαγωγική της ένταξης, Ο σύγχρονος εκπαιδευτικός, 
Διαχείριση της Σχολικής Τάξης: πρόληψη και παρέμβαση, 
Διάλογος-Ερώτηση στην Τάξη, Ποιότητα και Αποτελε¬ 
σματικότητα στην Εκπαίδευση. 

Ψυχοκοινωνική και Παιδαγωγική Καθοδήγηση Σχολι¬ 
κών Μονάδων 

Ως σύγχρονοι ευφυείς και μανθάνοντες οργανισμοί, 
οι σχολικές μονάδες οφείλουν να ανταποκρίνονται απο¬ 


τελεσματικά στις απαιτήσεις της σύγχρονης κοινωνίας. 
Στις προκλήσεις αυτές οι σχολικές μονάδες αντιδρούν 
με διαφορετικό τρόπο λόγω της ιδιοσυστημικής οργα- 
νωσιακήςτους οντολογίας και ανάπτυξης που ευνοεί τη 
συστηματική και προθετική αλλαγή με στόχο μια βελτι¬ 
ωμένη κατάσταση λειτουργίας. Για νατό πετύχουν αυτό 
οι σχολικές μονάδες, οφείλουν να αυτό-οργανωθούν σε 
χρονικό, υλικό, επαγγελματικό, μαθησιακό, πιστοποι¬ 
ητικό, ελεγκτικό και αξιολογικό επίπεδο. Στο μάθημα 
παρουσιάζονται και αξιολογούνται θεωρίες και μοντέ¬ 
λα σχολικής ανάπτυξης ως αυτοκαθοδηγητικής διαδι¬ 
κασίας με έμφαση στη συστημική κατανόηση και την 
αξιοποίηση της στην παιδαγωγική οργανωσιακή πράξη 
ως διεργασία εντελούς διαφοροποίησης και διαρκούς 
αυτοποίησης. 

Κοινωνική Παιδαγωγική 

Το μάθημα αυτό στόχο έχει να συζητήσει τις κοινωνι- 
οψυχολογικές βάσεις της εκπαιδευτικής διαδικασίας. Οι 
φοιτητές θα έχουν την ευκαιρία να γνωρίσουν τις βασικές 
θεωρίες δημιουργίας και μείωσης της προκατάληψης, 
στερεοτύπων και διακρίσεων και τις εφαρμογές τους 
στο εκπαιδευτικό πλαίσιο, θα συζητηθεί το φαινόμενο 
της μετανάστευσης από τη σκοπιά της μειονότητας και 
της πλειοψηφίας, αλλά και το φαινόμενο των εθνοτικών 
συγκρούσεων και τον ρόλο που το εκπαιδευτικό σύστη¬ 
μα μπορεί να διαδραματίσει στην εδραίωση της ειρήνης 
μέσα από πρακτικές εφαρμογές των θεωριών που θα 
συζητηθούν, θα γίνει, επίσης, εξειδικευμένη συζήτηση 
για τον ρόλο των συμβούλων στο εκπαιδευτικό σύστη¬ 
μα, τον νόμο ειδικής εκπαίδευσης, τη σχέση ιδεολογίας 
και εκπαιδευτικής πολιτικής αλλά και τη διαμόρφωση 
παρεμβατικών προγραμμάτων σε σχέση με τη διαπολι- 
τισμική εκπαίδευση. 

Εφαρμογές Αρχών Οργανωσιακής Συμπεριφοράς και 
Εργασιακής Ψυχολογίας στην Εκπαιδευτική Διαδικασία 

Το μάθημα «Εφαρμογές Αρχών Οργανωσιακής Συμπε¬ 
ριφοράς και Εργασιακής Ψυχολογίας στην Εκπαιδευτι¬ 
κή Διαδικασία» παρουσιάζει το συγκεκριμένο γνωστικό 
αντικείμενο μέσω θεωρητικών και εφαρμοσμένων προ¬ 
σεγγίσεων και σύγχρονων μοντέλων από τους χώρους 
τόσο της Ψυχολογίας και της Εκπαιδευτικής Διοίκησης 
όσο και της Κοινωνιολογίας, της Επικοινωνίας και των 
Πολιτικών Επιστημών. Βασίζεται στην ανάγκη και το 
επιστημονικό ενδιαφέρον να μελετηθεί συστηματικά η 
ανθρώπινη συμπεριφορά στο εκπαιδευτικό εργασιακό 
πλαίσιο, καθώς και στο να περιγραφούν αναλυτικά οι 
συνθήκες εργασίας στους εκπαιδευτικούς οργανισμούς. 
Έτσι, με την κατάλληλη, κατά περίπτωση, παρέμβαση 
στις υφιστάμενες συνθήκες επιδιώκεται η βελτίωση των 
γενικότερων επιπέδων εργασιακής ευεξίας και ικανοποί¬ 
ησης των εκπαιδευτικών με άμεσο επακόλουθο συχνά 
και την αύξηση των προσωπικών τους ρυθμών αποδο- 
τικότητας και ό,τι μπορεί να σημαίνει αυτό για τους τελι¬ 
κούς αποδέκτες των υπηρεσιών τους, τους μαθητές τους. 

Ζητήματα βελτίωσης της Οργανωσιακής Ζωής της 
Σχολικής Μονάδας 

Το μάθημα έχει ως βασικό σκοπό να κατανοήσουν οι 
μεταπτυχιακοί φοιτητές σε βάθος την ανθρώπινη συ¬ 
μπεριφορά στους οργανισμούς και ειδικότερα στο χώρο 

των εκπαιδευτικών οργανώσεων και σχολικών μονάδων. 
Ειδικότερος σκοπός του μαθήματος είναι η περιγραφή, 
η εξήγηση, η ερμηνεία, η πρόβλεψη και ο έλεγχος της 
ανθρώπινης συμπεριφοράς, καθώς και των παραμέτρων 
που επηρεάζουν την απόδοση του ανθρώπινου δυναμι¬ 
κού στο εκπαιδευτικό εργασιακό περιβάλλον. 

Ενδεικτικό Περιεχόμενο 

1. Θεωρίες ανθρώπινης συμπεριφοράς. 

2. Χαρακτηριστικά γνωρίσματα του ατόμου. 

3. Οργανωσιακές διαδικασίες. 

4. Εργασιακή κουλτούρα και σχολικό κλίμα. 

5. Δυναμική των ομάδων και η αποτελεσματική λει¬ 
τουργία τους στις σχολικές μονάδες. 

6. Θεωρίες Παρακίνησης/Ανθρώπινες ανάγκες και 
κίνητρα. 

7. Διαχείριση της αλλαγής στην εκπαίδευση. 

8. Το φαινόμενο των συγκρούσεων ως στοιχείο της 
ανθρώπινης συμπεριφοράς στον εκπαιδευτικό εργασι¬ 
ακό χώρο. 

9. Μορφές και είδη αποτελεσματικής επικοινωνίας 
στην Εκπαίδευση. 

Ψυχοκοινωνιολογία του Σχολείου 

Το μάθημα πραγματεύεται θεωρίες και μοντέλα της 
σχολικής κοινωνικοποίησης, καθώς και ζητήματα που 
αφορούν τις σχέσεις των μελών της σχολικής τάξης. Ει¬ 
δικότερα, καταπιάνεται με τις εξής θεματικές: Δυναμική 
της ομάδας, ρόλοι δασκάλου-μαθητή, κοινωνικά συ¬ 
στήματα, διαχείριση της επικοινωνίας, ψυχομετρικά και 
κοινωνιολογικά εργαλεία, διαχείριση συναισθημάτων, 
προγράμματα κοινωνικής και συναισθηματικής αγωγής. 

Ενταξιακή Εκπαίδευση 

Η ενταξιακή εκπαίδευση αφορά όλους ανεξαιρέτως 
τους μαθητές/εκπαιδευόμενους, συμπεριλαμβανομένων 
αυτών με αναπηρία ή/και ειδικές εκπαιδευτικές ανάγκες, 
καθώς και εκείνων που βρίσκονται σε μειονεκτική θέση 
και προέρχονται από ευάλωτες κοινωνικές ομάδες. Στο¬ 
χεύει πρωτίστως στη δημιουργία σχολικών κοινοτήτων/ 
δομών εκπαίδευσης που να δίνουν έμφαση στην ιδέα της 
ποικιλότητας, στην ανάπτυξη συνεργατικών πρακτικών 
και, κατ’ επέκταση, στην καλλιέργεια του σεβασμού και 
στην ενδυνάμωση όλων των μελών της εκπαιδευτικής 
πραγματικότητας. Στο πλαίσιο αυτό, σκοπός του μα¬ 
θήματος είναι η διασφάλιση της ισότιμης πρόσβασης 
όλων ανεξαιρέτως των μαθητών/εκπαιδευομένων στο 
εκπαιδευτικό αγαθό και η υπερπήδηση των δομικών 
εμποδίων και στερεοτύπων του συστήματος που το κα¬ 
θιστούν αδύναμο να ανταποκριθεί στην ετερογένεια των 
αναγκών του πληθυσμού. Ενδεικτικές θεματικές είναι 
οι ακόλουθες: η διαφοροποιημένη διδασκαλία, οι βασι¬ 
κές αρχές και τεχνικές της ενεργητικής και βιωματικής 
μάθησης και της ομαδοσυνεργατικής διδασκαλίας, η 
αξιοποίηση των δυνατοτήτων που προσφέρουν οι νέες 
τεχνολογίες, οι τέχνες και τα πολυτροπικά μέσα ως προς 
τον εμπλουτισμό της διδακτικής πράξης και την αντα¬ 
πόκριση στις ανάγκες και στα ενδιαφέροντα όλων των 
μαθητών/εκπαιδευομένων. 

Καινοτομία και Δημιουργικότητα στην Εκπαίδευση 

Στο πλαίσιο του μαθήματος διερευνάται η σημασία της 
καινοτομίας και της δημιουργικότητας ως επίκαιρων κοι¬ 


νωνικών αλλά και εκπαιδευτικών θεματικών, στο μέτρο 
που προκρίνονται διεθνώς δεξιότητες, όπως η ευελιξία, 
η προσαρμογή στις αλλαγές, η επίλυση προβλημάτων. 
Επιπλέον, παρουσιάζονται ποικίλες τεχνικές ενεργοποί¬ 
ησης της δημιουργικής σκέψης, οι οποίες αποτελούν 
χρηστικό εργαλείο στην παραγωγή πολλών, πρωτό¬ 
τυπων και εναλλακτικών ιδεών και στην αντιμετώπιση 
ποικίλων προβλημάτων που προκύπτουν από την κρίση 
και τις προκλήσεις των καιρών. Το μάθημα αυτό απο¬ 
βλέπει στην απόκτηση γνώσεων και δεξιοτήτων για την 
προαγωγή της ευρηματικότητας αλλά και ετοιμότητας 
των φοιτητών να αξιοποιούν μεθόδους στην καθημερινή 
προσωπική και επαγγελματική τους ζωή. 

Διαχείριση της ΣχολικήςΤάξης και Πρακτική Άσκηση II 

Οι κυριότερες συνιστώσες του μαθήματος είναι οι 
ακόλουθες: Πρόληψη και αντιμετώπιση προβλημάτων 
συμπεριφοράς, διαχείριση κρίσεων, σχέσεις εκπαιδευ- 
τικών-μαθητών, σχολικό κλίμα, αποτελεσματικότητα 
διδακτικού έργου, στρατηγικές σχεδιασμού και αξιολό¬ 
γησης του εκπαιδευτικού έργου, ομαδοσυνεργατικές 
μορφές διδασκαλίας, διατομικές αποκλίσεις, χαρισμα¬ 
τικοί μαθητές, μαθητές σε επικινδυνότητα, αξιολόγηση 
διδασκαλίας και μάθησης. 

Κοινωνιολογία της Εκπαίδευσης 

Στο μάθημα αυτό επιχειρείται η μελέτη της εκπαίδευ¬ 
σης ως πολυσύνθετος κοινωνικός θεσμός μετάδοσης 
γνώσης αλλά και αναπαραγωγής των υφιστάμενων 
κοινωνικών, οικονομικών και πολιτισμικών δομών. Το 
μάθημα πραγματεύεται τη διαμόρφωση του εκπαιδευτι¬ 
κού θεσμού μέσω των βασικών θεωριών που εξηγούν τη 
δομή και κυρίως τις λειτουργίες της εκπαίδευσης, καθώς 
και τη συσχέτιση της με ευρύτερες αλλαγές των εκπαι¬ 
δευτικών συστημάτων στον διεθνή χώρο. Ειδικότερα, 
στο πλαίσιο αυτού του μαθήματος εξετάζεται η σχολική 
τάξη ως κοινωνικό υποσύνολο και μελετώνται οι βασικοί 
συντελεστές και οι σχέσεις μεταξύ τους στα πλαίσια της 
σχολικής πράξης. 

Επίκαιρα Ζητήματα στην Εκπαίδευση 

Το μάθημα αυτό πραγματεύεται επίκαιρες θεματικές 
ενότητες που βρίσκονται στο επίκεντρο των διεθνών 
εκπαιδευτικών συστημάτων. Το σημερινό σχολείο δι¬ 
αμορφώνει μια νέα πραγματικότητα, η οποία οφείλει 
να λαμβάνει ευρωπαϊκή διάσταση, να καλλιεργεί τον 
σεβασμό στη διαφορετικότητα, να αξιοποιεί εναλλα¬ 
κτικές στρατηγικές διδασκαλίας μαθητών σε κίνδυνο 
αποτυχίας ή με ειδικές εκπαιδευτικές ανάγκες, να προ¬ 
λαμβάνει φαινόμενα σχολικής βίας και εκφοβισμού και 
να διαμορφώνει τον σχολικό χώρο και τον ελεύθερο 
χρόνο προς όφελος του μαθητή και της μάθησης. Στο 
πλαίσιο του μαθήματος δίνονται ευκαιρίες για συζήτη¬ 
ση και προβληματισμό σε επίκαιρα ερωτήματα, όπως 
σχέση πολιτισμού, κοινωνικής δομής, φύλου, φυλής και 
εκπαίδευσης, κοινωνική διαστρωμάτωση, διαχείριση 
κρίσεων, κ.ά. 

Η Ελληνική Γλώσσα στο Σύγχρονο Πολυπολιτισμικό 
Σχολείο: Σχεδιασμός, Μεθοδολογία, Πρακτικές 

Το περιεχόμενο του μαθήματος περιλαμβάνει τα ακό¬ 
λουθα: Η πολυγλωσσία στην εκπαίδευση. Η ελληνική 
γλώσσα ως πρώτη, δεύτερη και τρίτη γλώσσα στο ελ- 

ληνικό σχολείο και η διδασκαλία άλλων γλωσσών. Τα 
χαρακτηριστικά της γλωσσικής ανάπτυξης σε δίγλωσ¬ 
σους και πολύγλωσσους μαθητές. Τα επίπεδα ελληνο- 
μάθειας, ενδεικτικοί φορείς πιστοποίησης και αντιπρο¬ 
σωπευτικό υλικό διδασκαλίας ανά επίπεδο. Σχεδιασμός 
και προσαρμογή αναλυτικού προγράμματος σπουδών 
για τη γλώσσα για μικτές τάξεις. Δημιουργία διαφορο¬ 
ποιημένου υλικού. Καλλιέργεια γλωσσικών δεξιοτήτων 
μέσα από διαφορετικά γνωστικά αντικείμενα. Εργαλεία 
αξιολόγησης του γλωσσικού επιπέδου. Αξιοποίηση της 
τεχνολογίας. 

Σύγχρονες Παιδαγωγικές Προσεγγίσεις 

Το περιεχόμενο του μαθήματος περιλαμβάνει τις ακό¬ 
λουθες θεματικές: Καινοτομία και Δημιουργικότητα στην 
Εκπαίδευση, Σύγχρονες Καινοτόμες Δράσεις, Βιωματική 
Εκπαίδευση και Μάθηση, Κοινωνική και Συναισθηματική 
Αγωγή, Καλλιέργεια Δεξιοτήτων Ζωής, Αξιοποίηση της 
Διαφορετικότητας των Μαθητών, Διαφοροποιημένη Δι¬ 
δασκαλία, Δυναμική των Ομάδων, Κλίμα της Σχολικής 
Τάξης, Κοινωνικές Σχέσεις των Μαθητών, Επικοινωνία- 
Αλληλεπίδραση στη Σχολική Τάξη, Εκπαίδευση Εκπαι¬ 
δευτικών: Μικροδιδασκαλίες- Μικρομαθήματα. 

Θεωρίες της Εκπαίδευσης Ενηλίκων 

Οι κυριότερες συνιστώσες του μαθήματος είναι οι ακό¬ 
λουθες: Η Εκπαίδευση Ενηλίκων στη χώρα μας: ιστορική 
αναδρομή και σύγχρονη πραγματικότητα - Εκπαίδευση 
Ενηλίκων, Συνεχιζόμενη Εκπαίδευση, Διά Βίου Μάθη¬ 
ση - Εκπαίδευση Ενηλίκων και Ευρωπαϊκή Πολιτική - Η 
Εκπαίδευση Ενηλίκων στον αγγλοσαξονικό και γερμα¬ 
νικό χώρο: διεθνής έρευνα και προοπτική - Εκπαίδευση 
Ενηλίκων και συναφή εκπαιδευτικά πεδία -Ενηλικιότη¬ 
τα και θεσμοί της Εκπαίδευσης Ενηλίκων - Ο ενήλικος 
εκπαιδευόμενος: Προϋποθέσεις και κίνητρα μάθησης- 
Εμπόδια και αντιστάσεις του εκπαιδευομένου - Η απορία 
του Σωκράτη και το αποπροσανατολιστικό δίλημμα του 
Μθζίτονν - Προκαταλήψεις και στερεότυπα: νοητικές συ¬ 
νήθειες- Η περιπέτεια της μετασχηματίζουσας μάθησης 
-Κριτικό ερώτημα και κριτικός στοχασμός- κριτική ερώ¬ 
τηση και κριτική σκέψη - Εμπειρία και εκπαίδευση: ϋοίτη 
Θθννθγ- Ανδραγωγική: ΜθΙεοΙηη ΚηοννΙθ5 - Κριτική συνει- 
δητοποίηση: ΡθυΙο Ργθιγθ - Κριτική Παιδαγωγική: -Ιυι^θη 
Η36 θιγπ 35 - Η Προσωποκεντρική θεωρία: 6 βγΙ Βο9θγ 5 - Η 
Μετασχηματίζουσα Μάθηση: ϋ3ς|< Μθζίτονν - Το κοινω¬ 
νικό πλαίσιο: Ρθϊθγ ϋ3Γνί5-0 κύκλος της μάθησης: ϋ3νίά 
ΚοΙά - Κριτική της ιδεολογίας: δΐθρΜθπ ΒΐΌοΚίίθΙά - Συ¬ 
ναισθηματική νοημοσύνη: ϋ3πίθΙ ΘοΙθιύιβπ. 

Επαγγελματική Αυτονομία και Επαγγελματική Εξέλιξη 
του Εκπαιδευτικού/Εκπαιδευτή 

Οι κυριότερες συνιστώσες του μαθήματος είναι οι ακό¬ 
λουθες: Ο εκπαιδευτής ως εμψυχωτής της ομάδας - Κα¬ 
νόνες και τρόποι ανάπτυξης αισθήματος εμπιστοσύνης 
και σεβασμού - Το χιούμορ του εκπαιδευτή - Φύλο και 
επικοινωνία μέσα στην ομάδα μάθησης - Ηλικία και φύλο 
εκπαιδευτή και εκπαιδευομένων - Ρόλος και Συμπεριφο¬ 
ρά των δύο φύλων - Αναστοχασμός του εκπαιδευτικού 
έργου και αυτοαξιολόγηση. 

Ευπαθείς Κοινωνικές Ομάδες - Κοινωνικός Αποκλει¬ 
σμός και Διά Βίου Μάθηση 

Σκοπός του μαθήματος είναι η ανάπτυξη κοινωνικών 


δεξιοτήτων των φοιτητών για την ψυχοκοινωνική υπο¬ 
στήριξη μαθητών και των οικογενειών τους που ανήκουν 
σε ευπαθείς κοινωνικές ομάδες (μετανάστες, πρόσφυγες, 
μονογονεϊκές οικογένειες, άτομα με παραβατική συμπε¬ 
ριφορά, άτομα με αναπηρία, πρώην χρήστες ουσιών, 
αποφυλακισμένοι, ομάδες με το στίγμα της αποτυχίας, 
κλπ.) και γενικότερα σε πολυπολιτισμικές ομάδες, οι 
οποίες βιώνουντον κοινωνικό αποκλεισμό, με αποτέλε¬ 
σμα να αδυνατούν να ενταχθούν ομαλά και δημιουργικά 
στην κοινωνία. Βασικοί στόχοι του μαθήματος είναι η 
εφαρμογή εκπαιδευτικών τεχνικών που προωθούν την 
επικοινωνία και τη συνεργασία και η αναθεώρηση από¬ 
ψεων και στερεοτυπικων παραδοχών που οδηγούν σε 
λανθασμένους χειρισμούς. 

Σχεδιασμός και Εκτέλεση Μικροδιδασκαλίας (Πρακτι¬ 
κή Άσκηση II) 

Στόχος του μαθήματος είναι η απόκτηση δεξιοτήτων 
πάνω στο σχεδίασμά, την εφαρμογή και αξιολόγηση μιας 
μικροδιδασκαλίας. Ειδικότερα, οι φοιτητές μετά το πέρας 
του μαθήματος θα πρέπει να είναι σε θέση να εκδηλώ¬ 
νουν αποτελεσματικές διδακτικές προσεγγίσεις μέσω 
της τεχνικής της μικροδιδασκαλίας, να εντοπίζουν μορ¬ 
φές συμπεριφοράς, οι οποίες δημιουργούν προβλήματα 
στην επικοινωνία εκπαιδευτικού-μαθητή ή/και που δεν 
προωθούν τη διαδικασία της μάθησης, να αναστοχάζο- 
νται πάνω στις τεχνικές διδασκαλίας και επικοινωνίας με 
αφετηρία τις εμπειρίες τους, να οργανώνουν συνεκτι¬ 
κές μορφές εργασίας και να αναθεωρούν απόψεις και 
στάσεις τους σχετικά με τον χειρισμό των περιεχομένων 
διδασκαλίας και τη διαχείριση προβλημάτων. 

Μετασχηματίζουσα Μάθηση και Τέχνη στην Εκπαί¬ 
δευση Ενηλίκων 

Οι κυριότερες συνιστώσες του μαθήματος είναι οι ακό¬ 
λουθες: Ενσυναισθηση και Συναισθηματική Νοημοσύνη - 
Ενσυναισθητικές/βιωματικές δραστηριότητες Ενσυ- 
ναισθητική προσέγγιση ενός έργου τέχνης - Αρχές της 
Μετασχηματίζουσας Μάθησης και Εφαρμογές - Κριτική 
προσέγγιση έργων τέχνης - Αξιοποίηση τηςΤέχνης στην 
εκπαιδευτική διαδικασία-Τεχνικές και οφέλη - Διδακτι¬ 
κές προσεγγίσεις με την αξιοποίηση της τέχνης. 

Καινοτόμες Πολιτικές και Πρακτικές στην Εκπαίδευση 
Ενηλίκων 

Οι βασικές συνιστώσες του μαθή ματος είναι: Σύγχρο¬ 
νες θεωρητικές προσεγγίσεις στην εκπαίδευση ενηλίκων, 
Τεχνικές εκπαίδευσης ενηλίκων από απόσταση, Διά Βίου 
μάθηση και εκπαίδευση ενηλίκων, Συνεργατική μάθηση 
και τεχνικές ενίσχυσης του μαθησιακού περιβάλλοντος, 
Συμβουλευτική Ενηλίκων, Ο σύγχρονος ρόλος και το 
προφίλ του εκπαιδευτή ενηλίκων, Διαχείριση της δια¬ 
φορετικότητας. 

Σχεδιασμός, Εφαρμογή και Αξιολόγηση Προγραμμά¬ 
των Εκπαίδευσης Ενηλίκων 

Οι βασικές συνιστώσες του μαθήματος είναι: Η φιλοσο¬ 
φία και η σκοποθεσία ενός προγράμματος εκπαίδευσης 
ενηλίκων - Το πρόβλημα της διατύπωσης σκοπών και 
στόχων - Στόχοι γνώσης, ικανοτήτων και συμπεριφοράς: 
το πρόβλημα της ιεράρχησης των στόχων - Μεθοδολογι¬ 
κή προσέγγιση του περιεχομένου - Αξιολόγηση του προ¬ 
γράμματος-Τεχνικές Αξιολόγησης-Σύμπραξη σκοπών/ 

στόχων, περιεχομένου, μέσων, μορφών εργασίας, εκπαι¬ 
δευτικών τεχνικών και αξιολόγησης - Σφάλματα κατά 
την αξιολόγηση - Στρατηγική και εκπαιδευτικές τεχνικές: 
διάκριση του περιεχομένου τους - Οι εφαρμοζόμενες 
στρατηγικές και τεχνικές στην εκπαίδευση ενηλίκων 

Η Ομάδα Μάθησης στην Εκπαίδευση Ενηλίκων 

Οι βασικές συνιστώσες του μαθήματος είναι: Σύνθεση 
και ομοιογένεια της ομάδας-Δυναμική και διεργασία της 
ομάδας - Πορεία και φάσεις ανάπτυξης της ομάδας -Συ¬ 
γκρούσεις και προβλήματα μέσα στην ομάδα - Αναδυόμε- 
νοι ρόλοι μέσα στην ομάδα -Ασυμφωνία λεκτικών και μη 
λεκτικών σημάτων - Μορφές μη λεκτικής συμπεριφοράς - 
Μη λεκτική συμπεριφορά και συναισθηματικό κλίμα - Η μη 
λεκτική συμπεριφορά εκπαιδευτή και εκπαιδευομένων - 
Προβλήματα αποκωδικοποίησης μη λεκτικών σημάτων. 

Εκπαίδευση, Κατάρτιση, Επιμόρφωση Ενηλίκων και 
Αγορά Εργασίας 

Το μάθημα παρέχει τη βασική γνώση σε σχέση με τη 
σύνδεση εκπαίδευσης, κατάρτισης και αγοράς εργασίας, 
τη Διά Βίου Μάθηση και τη Διά Βίου Εκπαίδευση, καθώς 
και τις μορφές τυπικής καιμη τυπικής εκπαίδευσης. Εστι¬ 
άζεται στην επαγγελματική ανάπτυξη των ενηλίκων και 
τη σύνδεση της με τη διά βίου μάθηση. Στόχος είναι η 
συνειδητοποίηση της αξίας της, η κατανόηση των αρχών 
της και του ανθρωπιστικού της ρόλου και τέλος ο συσχε¬ 
τισμός της με τις τρέχουσες εξελίξεις της κοινωνίας και 
τις απαιτήσεις της σύγχρονης ζωής. 

Συμβουλευτική και Επαγγελματικός Προσανατολισμός 
στην Εκπαίδευση Ενηλίκων 

Το μάθημα παρέχει τη βασική γνώση σε σχέση με την 
καθοδήγηση και τη συμβουλευτική. Εστιάζεται στην 
κατανόηση των αναγκών του ατόμου στο πλαίσιο της 
σχολικής μονάδας, καθώς και των αρχών, μεθόδων και 
στρατηγικών για καθοδήγηση και συμβουλευτική. Σημα¬ 
ντικό στόχο του μαθήματος αποτελεί η ανάπτυξη και ενί¬ 
σχυση στρατηγικών στο άτομο, ώστε να μπορεί να κάνει 
έξυπνες επιλογές και να προσαρμόζεται αποτελεσματικά 
στο περιβάλλον του και στην κοινωνία. Επίσης, το μάθη¬ 
μα αυτό προσφέρει την ευκαιρία για την ενασχόληση με 
ζητήματα που μπορεί να επηρεάζουν τη διαδικασία της 
καθοδήγησης και της συμβουλευτικής σε περιβάλλοντα 
με διάφορες πολιτισμικές ομάδες. 

Εφαρμογή τωνΤΠΕ στην Εκπαίδευση Ενηλίκων και Εξ 
Αποστάσεως Εκπαίδευση 

Οι κυριότερες συνιστώσες του μαθήματος είναι οι 
ακόλουθες: Πλεονεκτήματα και μειονεκτήματα από την 
εφαρμογή των ΤΠΕ στην Εκπαίδευση Ενηλίκων - Σύγ¬ 
χρονες Τάσεις αξιοποίησης τωνΤΠΕ στην Εκπαίδευση 
- Προϋποθέσεις, αρχές, λόγοι αξιοποίησης και σύγχρονες 
κατευθύνσεις- Οι ΤΠΕ ως εργαλείο μάθησης - Ορισμός 
της Εξ αποστάσεως εκπαίδευσης και οφέλη - Χαρακτη¬ 
ριστικά της κοινωνίας της πληροφορίας - Βασικές δεξι¬ 
ότητες του σύγχρονου πολίτη - Ζητήματα κοινωνικής 
ανισότητας - Λογισμικά εκπαίδευσης - Διαδίκτυο και 
ρόλος του εκπαιδευτή. 

Διαπολιτισμική Συμβουλευτική και Συμβουλευτική 
Μειονοτήτων 

Το μάθημα αυτό δίνει έμφαση στην ανάπτυξη γνώσης, 
δεξιοτήτων και στάσεων για την αποτελεσματικότερη 


συμβουλευτική και καθοδήγηση από τον σχολικό σύμ¬ 
βουλο ατόμων με διαφορετικά χαρακτηριστικά, όπως 
είναι η κουλτούρα, η φυλή, το γένος, οι σεξουαλικοί προ¬ 
σανατολισμοί, οι θρησκευτικές προτιμήσεις και οι ειδι¬ 
κές μαθησιακές δυσκολίες και εξελικτικές διαταραχές. 
Ιδιαίτερη προσοχή δίνεται στην ανάπτυξη επίγνωσης και 
αφύπνισης του σχολικού συμβούλου σχετικά με τις αξίες, 
στάσεις και πεποιθήσεις των διαφόρων ατόμων, όπως 
αυτές σχετίζονται με τη συμβουλευτική και καθοδήγηση 
στα πλαίσια μιας πολυποίκιλης κοινωνίας. Παρέχει τρό¬ 
πους για να κατανοήσει ο φοιτητής πώς ποικίλες αξίες, 
ήθη και έθιμα, μορφές αλληλεπίδρασης, κοινωνικές συν¬ 
θήκες και τάσεις σχετίζονται με πολιτισμικές και εθνικές 
διαφορές που μπορεί να επηρεάζουν τη συμβουλευτική. 

Άρθρο 9 

Εξετάσεις 

και αξιολόγηση μεταπτυχιακών φοιτητών 

Το εκπαιδευτικό έργο κάθε ακαδημαϊκού έτους διαρ¬ 
θρώνεται σε δύο εξάμηνα σπουδών, το χειμερινό και το 
εαρινό, έκαστο εκ των οποίων περιλαμβάνει τουλάχιστον 
12 εβδομάδες διδασκαλίας και μία εβδομάδα εξετάσεων. 
Τα μαθήματα του χειμερινού και του εαρινού εξαμήνου 
εξετάζονται επαναληπτικώς κατά την περίοδο του Σε¬ 
πτεμβρίου. 

Η παρακολούθηση των μαθημάτων/εργαστηρίων 
κ.λπ. είναι υποχρεωτική. 

Σε περίπτωση κωλύματος διεξαγωγής μαθήματος προ- 
βλέπεται η αναπλήρωση του. Η ημερομηνία και η ώρα 
αναπλήρωσης αναρτώνται στην ιστοσελίδα του Π.Μ.Σ. 

Σε περίπτωση που το ποσοστό απουσιών φοιτητή 
ξεπερνά το 30% ανά μάθημα/ή στο σύνολο των μαθη¬ 
μάτων, τίθεται θέμα διαγραφής του φοιτητή. Το εν λόγω 
θέμα εξετάζεται από τη ΣΕ, η οποία γνωμοδοτεί σχετικά 
στη Συνέλευση. 

Η αξιολόγηση των μεταπτυχιακών φοιτητών και η 
επίδοσή τους στα μαθήματα που υποχρεούνται να πα¬ 
ρακολουθήσουν στο πλαίσιο του Π.Μ.Σ. πραγματοποιεί¬ 
ται στο τέλος κάθε εξαμήνου με γραπτές ή προφορικές 
εξετάσεις ή με εκπόνηση εργασιών καθ’ όλη τη διάρκεια 
του εξαμήνου. Ο τρόπος αξιολόγησης ορίζεται από τον 
διδάσκοντα του κάθε μαθήματος. Η βαθμολόγηση γίνε¬ 
ται στην κλίμακα 1-10. Η βαθμολογία των μαθημάτων 
κατατίθεται στη Γραμματεία του Π.Μ.Σ. εντός 20 ημερών 
από τη λήξη της εξεταστικής περιόδου. 

Για την απόκτηση ΔΜΣ κάθε μεταπτυχιακός φοιτητής 
οφείλει να παρακολουθήσει και να εξεταστεί επιτυχώς 
στο σύνολο των προσφερόμενων μαθημάτων του Π.Μ.Σ. 
και να εκπονήσει μεταπτυχιακή διπλωματική εργασία, 
συγκεντρώνοντας έτσι εκατόν είκοσι (120) Ε(ΙΤ5. 

Εάν μεταπτυχιακός φοιτητής αποτύχει στην εξέταση 
μαθήματος ή μαθημάτων 3 φορές και άρα δεν έχει ολο¬ 
κληρώσει επιτυχώς το πρόγραμμα, εξετάζεται, ύστερα 
από αίτηση του, από επιτροπή, η οποία απαρτίζεται από 
τρία (3) μέλη ΔΕΠ που έχουν το ίδιο ή συναφές αντι¬ 
κείμενο με το εξεταζόμενο μάθημα και ορίζονται από 
τη Συνέλευση του Τμήματος. Από την επιτροπή αυτή 
εξαιρείται ο υπεύθυνος της εξέτασης διδάσκων (παρ. 6, 
άρθρο 34, ν. 4485/2017). 

Στο Δ' εξάμηνο του Προγράμματος προβλέπεται η εκ¬ 
πόνηση μεταπτυχιακής διπλωματικής εργασίας. Ύστερα 
από αίτηση του υποψηφίου στην οποία αναγράφεται ο 
προτεινόμενος τίτλος της διπλωματικής εργασίας και ο 
προτεινόμενος επιβλέπων και στην οποία επισυνάπτε¬ 
ται περίληψη της προτεινόμενης εργασίας, η ΣΕ ορίζει 
τον επιβλέποντα και συγκροτεί την τριμελή εξεταστι¬ 
κή επιτροπή για την έγκριση της εργασίας, ένα από τα 
μέλη της οποίας είναι και ο επιβλέπων (παρ. 4, άρθ. 34, 
ν. 4485/2017). Επιβλέποντες της μεταπτυχιακής διπλω¬ 
ματικής εργασίας είναι όλοι οι διδάσκοντες στο Π.Μ.Σ. 

Το αντικείμενο της μεταπτυχιακής διπλωματικής ερ¬ 
γασίας πρέπει να έχει ερευνητικό χαρακτήρα και να είναι 
πρωτότυπο. 

Οι μεταπτυχιακοί φοιτητές εφαρμόζουν υποχρεωτικά 
τις «Οδηγίες συγγραφής της μεταπτυχιακής διπλωματι¬ 
κής εργασίας» που βρίσκονται αναρτημένες στον διαδι¬ 
κτυακό τόπο του Π.Μ.Σ. 

Η γλώσσα συγγραφής της μεταπτυχιακής διπλωματι¬ 
κής εργασίας μπορεί να είναι η ελληνική. 

Για να εγκριθεί η εργασία ο φοιτητής οφείλει να την 
υποστηρίξει ενώπιον της εξεταστικής επιτροπής (παρ. 
4, άρθρο 34, ν. 4485/2017). Οι μεταπτυχιακές διπλωμα¬ 
τικές εργασίες, εφόσον εγκριθούν από την εξεταστική 
επιτροπή, αναρτώνται υποχρεωτικά στον διαδικτυακό 
τόπο του Π.Μ.Σ. (άρθ. 34, παρ. 5 ν. 4485/2017). 

Επίσης, γίνεται ηλεκτρονική κατάθεση της διπλωμα¬ 
τικής εργασίας στο Ψηφιακό Αποθετήριο "ΠΕΡΓΑΜΟΣ", 
σύμφωνα με τις αποφάσεις της Συγκλήτου του ΕΚΠΑ. 

Άρθρο 10 

Υποχρεώσεις και δικαιώματα μεταπτυχιακών 
φοιτητών 

1. Οι μεταπτυχιακοί φοιτητές έχουν όλα τα δικαιώματα 
και τις παροχές που προβλέπονται για τους φοιτητές του 
Α' κύκλου σπουδών, πλην του δικαιώματος παροχής δω¬ 
ρεάν διδακτικών συγγραμμάτων. Οι μεταπτυχιακοί/-ές 
φοιτητές/-τριες δικαιούνται: 

• Ακαδημαϊκή ταυτότητα. 

• Λογαριασμό ηλεκτρονικού ταχυδρομείου. 

• Πρόσβαση στις βιβλιοθήκες των συνεργαζόμενων 
Τμημάτων. 

• Πρόσβαση σε ηλεκτρονικές βάσεις δεδομένων, στις 
οποίες είναι συνδρομητές το ΕΚΠΑ και το ΠΔΜ (Σύνδε¬ 
σμος Ελληνικών Ακαδημαϊκών Βιβλιοθηκών/ΣΕΑΒ). 

2. Οι μεταπτυχιακοί φοιτητές καλούνται να συμμετέ¬ 
χουν και να παρακολουθούν σεμινάρια ερευνητικών 
ομάδων, συζητήσεις βιβλιογραφικής ενημέρωσης, συ- 
νέδρια/ημερίδες με γνωστικό αντικείμενο συναφές με 
αυτό του Π.Μ.Σ. διαλέξεις ή άλλες επιστημονικές εκδη¬ 
λώσεις του Π.Μ.Σ. 

3. Τα Ιδρύματα υποχρεούνται να εξασφαλίσουν στους 
φοιτητές με αναπηρία ή/και ειδικές ανάγκες προσβασι- 
μότητα στη διδασκαλία και στα προτεινόμενα συγγράμ¬ 
ματα (παρ. 3, άρθρο 34, ν. 4485/2017). 

4. Η Συνέλευση τουΤμήματος, μετά από εισήγηση της 
ΣΕ, δύναται να αποφασίσει τη διαγραφή μεταπτυχιακών 
φοιτητών εάν: 

• υπερβούν το ανώτατο όριο απουσιών 


• έχουν αποτύχει στην εξέταση μαθήματος ή μαθημά¬ 
των και δεν έχουν ολοκληρώσει επιτυχώςτο πρόγραμμα- 

• υπερβούν τη μέγιστη χρονική διάρκεια φοίτησης στο 
Π.Μ.Σ., όπως ορίζεται στον παρόντα Κανονισμό- 

• έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά όργανα- 

•το αιτηθούν οι ίδιοι (αυτοδίκαια)· 

• υποπέσουν σε παράπτωμα που εμπίπτει στο δίκαιο 
περί πνευματικής ιδιοκτησίας (ν. 2121/1993) κατά τη 
συγγραφή των προβλεπομένων εργασιών τους- 

• δεν καταβάλλουν το προβλεπόμενο τέλος φοίτησης. 

5. Απαλλάσσονται από τα τέλη φοίτησης οι φοιτητές 
του Π.Μ.Σ. των οποίων το ατομικό εισόδημα, εφόσον δια¬ 
θέτουν ίδιο εισόδημα, και το οικογενειακό διαθέσιμο ισο¬ 
δύναμο εισόδημα δεν υπερβαίνουν αυτοτελώς, το μεν 
ατομικό το εκατό τοις εκατό (100%), το δε οικογενειακό 
το εβδομήντα τοις εκατό (70%) του εθνικού διάμεσου 
διαθέσιμου ισοδύναμου εισοδήματος, σύμφωνα με τα 
πλέον πρόσφατα κάθε φορά δημοσιευμένα στοιχεία της 
Ελληνικής Στατιστικής Αρχής (ΕΛΣΤΑΤ). Η απαλλαγή αυτή 
παρέχεται για τη συμμετοχή σε ένα μόνο Π.Μ.Σ. Σε κάθε 
περίπτωση, οι απαλλασσόμενοι φοιτητές δεν ξεπερνούν 
το ποσοστό του τριάντα τοις εκατό (30%) του συνολικού 
αριθμού των φοιτητών που εισάγονται στο Π.Μ.Σ. Αν οι 
δικαιούχοι υπερβαίνουν το ποσοστό του προηγούμενου 
εδαφίου, επιλέγονται με σειρά κατάταξης ξεκινώντας 
από αυτούς που έχουν το μικρότερο εισόδημα (άρθρο 
35, παρ. 2, ν. 4485/2017). 

6. Στο τέλος κάθε εξαμήνου πραγματοποιείται αξι¬ 
ολόγηση κάθε μαθήματος και κάθε διδάσκοντος από 
τους μεταπτυχιακούς φοιτητές (παρ. 1, άρθρο 44, 
ν. 4485/2017). 

7. Η καθομολόγηση γίνεται σε χώρο του Τμήματος ή 
της Σχολής, παρουσία του Διευθυντή του Π.Μ.Σ. ή του 
Αναπληρωτή του, του Προέδρου του Τμήματος ή του 
Αναπληρωτή του και, κατά τις δυνατότητες, ενδεχομένως 
εκπροσώπου του Πρυτάνεως. 

8. Δίπλωμα Μεταπτυχιακών Σπουδών δεν απονέμεται 
σε φοιτητή του οποίου ο τίτλος σπουδών πρώτου κύ¬ 
κλου από ίδρυμα της αλλοδαπής δεν έχει αναγνωριστεί 
από το Διεπιστημονικό Οργανισμό Αναγνώρισης Τίτλων 
Ακαδημαϊκών και Πληροφόρησης (ΔΟΑΤΑΠ), σύμφωνα 
με τον. 3328/2005 (80 Α'). 

9. Οι μεταπτυχιακοί φοιτητές μπορούν να αιτηθούν 
την έκδοση παραρτήματος διπλώματος. 

10. Για τη συμμετοχή τους στο Π.Μ.Σ. οι μεταπτυχιακοί 
φοιτητές καταβάλλουν τέλη φοίτησης που ανέρχονται 
στο ποσό των εξακοσίων (600) ευρώ ανά εξάμηνο. Η 
καταβολή του τέλους γίνεται στην αρχή κάθε εξαμήνου. 

11. Υπάρχει δυνατότητα συνδυασμού του προγράμμα¬ 
τος ΕΚΑ5ΜΙΙ5 και με τη συμμετοχή στο Π.Μ.Σ., σύμφωνα 
με υπάρχουσες διμερείς συμφωνίες του ΠΤΔΕτου ΕΚΠΑ. 

Άρθρο 11 
Υποδομή Π.Μ.Σ. 

1. Για την εύρυθμη λειτουργία του Π.Μ.Σ. θα χρησιμο¬ 
ποιηθεί η υπάρχουσα υλικοτεχνική υποδομή του ΠΤΔΕ - 
ΕΚΠΑ (αίθουσες διδασκαλίας και σεμιναρίων, αμφιθέατρα 

εξοπλισμένα με οπτικοακουστικά μέσα, βιβλιοθήκη, 
φωτοτυπικά μηχανήματα, πλατφόρμα τηλεκπαίδευσης 
κ.λπ.). 

2. Η διοικητική και γραμματειακή υποστήριξη του 
Π.Μ.Σ. γίνεται απάτη Γραμματεία του Π.Μ.Σ. και τη Γραμ¬ 
ματεία του Τ μή ματος. 

3. Τα λειτουργικά έξοδα του Π.Μ.Σ. καλύπτονται από 
τα τέλη φοίτησης. Το τέλος συμμετοχής ανά φοιτητή για 
την υποστήριξη του Π.Μ.Σ. ανέρχεται σε 2.400 € (600 
ευρώ ανά εξάμηνο) και το ποσό αυτό είναι το ελάχιστο 
δυνατό για την ομαλή διεκπεραίωσή του. 

Η συνεισφορά των φοιτώντων στο κόστος υλοποίησης 
του Π.Μ.Σ. κατανέμεται ως ακολούθως: 

• Στην πρόσκληση ειδικών επιστημόνων, προκειμένου 
να καλυφθούν εισηγήσεις σε σημαντικές επιστημονικές 
περιοχές του Π.Μ.Σ. Αυτό θα βοηθήσει ώστε το Π.Μ.Σ. 
από πλευράς ποιότητας να είναι ανταποδοτικό προς τους 
συμμετέχοντες και ανταγωνιστικό με άλλα Προγράμ¬ 
ματα. Επίσης, σε μετακινήσεις διδασκόντων και διδα- 
σκομένων σε συνέδρια για παρουσίαση εργασιών στην 
Ελλάδα και το εξωτερικό. Το κόστος αυτό δεν μπορεί να 
καλυφθεί από άλλες πηγές. 

• Στη διοικητική και τεχνική υποστήριξη του Π.Μ.Σ. και 
τη συντήρηση του ιστοχώρου του. 

• Στο κόστος των αναλωσίμων (αναλώσιμα υπολογι¬ 
στών, φωτοτυπίες μεταπτυχιακών φοιτητών, φωτοτυ¬ 
πίες διδασκόντων, τόνερ φωτοτυπικών και εκτυπωτών, 
χαρτικά, Έϋ-ΚΟΜ, Ονϋ, βιβλία, κ.ά.), τα οποία χρησιμο¬ 
ποιούνται για τη διεξαγωγή του εκπαιδευτικού έργου, 
του διοικητικού έργου αλλά και από τους ίδιους τους 
φοιτητές για την άσκηση του ερευνητικού τους έργου 
στο πλαίσιο του Π.Μ.Σ. Το κόστος αυτό δεν μπορεί να 
καλυφθεί από άλλες πηγές. 

• Στην αποκατάσταση των φθορών από τη χρήση του 
υπάρχοντος και χρησιμοποιούμενου εξοπλισμού, το 
κόστος των οποίων δεν μπορεί να καλυφθεί από άλλες 
πηγές. 

Το Π.Μ.Σ. δύναται να έχει πρόσθετες πηγές χρηματο¬ 
δότησης, λ.χ. από ιδιώτες χορηγούς (εκδοτικούς οίκους, 
ιδρύματα, οργανισμούς κ.ά.), από ερευνητικά προγράμ¬ 
ματα, από εκπόνηση συναφών μελετών, από συγγραφή 
διδακτικών εγχειριδίων, κ.ά. 

4. Κατά τη λήξη της θητείας της ΣΕ, με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου και 
των λοιπών δραστηριοτήτων του Π.Μ.Σ., ο οποίος κατα¬ 
τίθεται στο ΠΤΔΕ του ΕΚΠΑ (παρ. 2, άρθρο 44, ν. 4485/ 
2017). Ο εν λόγω απολογισμός με ευθύνη της Κοσμητείας 
αποστέλλεται αμελλητί στα μέλη της ΕΣΕ (παρ. 5, άρθρο 
44, ν. 4485/2017). 

5. Η εσωτερική και εξωτερική αξιολόγηση του Π.Μ.Σ. 
θα γίνεται σύμφωνα με τις διατάξεις του άρθρου 44 του 
ν. 4485/2017. 

Άρθρο 12 

Ανάθεση διδασκαλίας/Διδάσκοντες στο Π.Μ.Σ. 

1. Οι διδάσκοντες του Π.Μ.Σ. προέρχονται από μέλη 
του διδακτικού και εργαστηριακού προσωπικού του 
ΠΤΔΕ - ΕΚΠΑ (μέλη Δ.Ε.Π., μέλη Ε.Ε.Π., Ε.ΔΙ.Π. και Ε.Τ.Ε.Π.), 


ομότιμους Καθηγητές και αφυπηρετήσαντα μέλη Δ.Ε.Π. 
του οικείου Τμήματος, εντεταλμένους διδάσκοντες του 
Τμήματος Ψυχολογίας, σύμφωνα με το π.δ. 407/1980 
(112 Α') σε ποσοστό τουλάχιστον 60%, καθώς και από 
μέλη διδακτικού και εργαστηριακού προσωπικού, ομότι¬ 
μους και αφυπηρετήσαντες Καθηγητές άλλωνΤμημάτων 
του Πανεπιστημίου Αθηνών ή άλλων Πανεπιστημίων της 
χώρας ή του εξωτερικού, ή από ειδικούς επιστήμονες, οι 
οποίοι είναι κάτοχοι διδακτορικού διπλώματος και κάτο¬ 
χοι μεταπτυχιακού τίτλου σπουδών με μεγάλη εμπειρία 
στη διδασκαλία και στην έρευνα σε ποσοστό 40%. Στους 
διδάσκοντες του Π.Μ.Σ., συμπεριλαμβάνονται επίσης επι¬ 
στήμονες κάτοχοι διδακτορικού διπλώματος, υποψήφιοι 
διδάκτορες και ερευνητές με εξαιρετική τεχνική εμπειρία, 
οι οποίοι μπορεί να απασχολούνται ως ακαδημαϊκοί υπό¬ 
τροφοι με απόφαση της Συνέλευσης και πράξη του/της 
Προέδρου του ΠΤΔΕ - ΕΚΠΑ για τη διεξαγωγή διδακτικού, 
εργαστηριακού, κλινικού και ερευνητικού έργου, καθο¬ 
ριζόμενου με τη σύμβαση που υπογράφεται μεταξύ του 
ακαδημαϊκού υποτρόφου και του Πρύτανη του Εθνικού 
και Καποδιστριακού Πανεπιστημίου Αθηνών. 

2. Όλοι οι διδάσκοντες πρέπει να είναι κάτοχοι δι¬ 
δακτορικού διπλώματος, εκτός εάν το γνωστικό τους 
αντικείμενο είναι εξαιρετικής και αδιαμφισβήτητης ιδι¬ 
αιτερότητας για το οποίο δεν είναι δυνατή ή συνήθης η 
εκπόνηση διδακτορικής διατριβής. 

3. Πιο συγκεκριμένα, οι αναθέσεις διδασκαλίας ανατί¬ 
θενται σε ποσοστό 40%, σύμφωνα με εισήγηση της ΣΕ 
του Π.Μ.Σ. και αιτιολογημένη απόφαση της Συνέλευσης 
του Τμήματος, σε: 

- μέλη ΔΕΠ, ομότιμους Καθηγητές και ειδικούς επιστή- 
μονες-κατόχους διδακτορικού διπλώματος, εξειδικευ- 
μένους επιστήμονες κατόχους μεταπτυχιακού τίτλου 
σπουδών και με υψηλή εμπειρία στο αντικείμενο του 
Π.Μ.Σ., άλλωνΤμημάτων του Εθνικού και Καποδιστρι- 
ακού Πανεπιστημίου Αθηνών ή άλλων Πανεπιστημίων, 
ερευνητές καταξιωμένων ερευνητικών κέντρων της χώ¬ 
ρας και/ή του εξωτερικού. 

- επισκέπτες καταξιωμένους επιστήμονες από την 
ημεδαπή ή την αλλοδαπή, που έχουν θέση ή προσόντα 
καθηγητή ή ερευνητή σε ερευνητικό κέντρο, καλλιτέχνες 
ή επιστήμονες αναγνωρισμένου κύρους με εξειδικευμέ- 
νες γνώσεις ή σχετική εμπειρία στο γνωστικό αντικείμενο 
του Π.Μ.Σ., 

- επισκέπτες μεταδιδακτορικούς ερευνητές, Έλληνες ή 
αλλοδαπούς νέους επιστήμονες, κατόχους διδακτορικού 
διπλώματος (ν. 4009/2011, άρθρο 16, παρ. 7) ή στελέχη 
μέσω νέων προσλήψεων/συμβάσεων σύμφωνα με τα 
ανωτέρω. 

4. Οι ανωτέρω διδάσκοντες ορίζονται από τη ΣΕ του 
Προγράμματος, η οποία αναθέτει το διδακτικό έργο κάθε 
εξαμήνου. Οι αναθέσειςτων μεταπτυχιακών μαθημάτων 
υποβάλλονται στη Συνέλευση του Τμήματος για έγκριση. 
Οι διδάσκοντες είναι αρμόδιοι για το περιεχόμενο, τους 
μαθησιακούς στόχους, τη βιβλιογραφία και τον τρόπο 
αξιολόγησης του κάθε μαθήματος λαμβάνοντας υπόψη 
τα ΕΈΤ5 του κάθε μαθήματος ανά ειδίκευση και κατα¬ 
θέτουν στη Γραμματεία του Π.Μ.Σ. την περιγραφή του 
μαθήματος. 

5. Στο τέλος κάθε εξαμήνου, πραγματοποιείται αξι¬ 
ολόγηση κάθε διδάσκοντος και κάθε μαθήματος από 
τους μεταπτυχιακούς φοιτητές, με χρήση των τυποποι¬ 
ημένων ερωτηματολογίων αξιολόγησης μαθημάτων και 
διδασκόντων που έχουν δημιουργηθεί σύμφωνα με τις 
προδιαγραφές που προβλέπει η ΑΔΙΠ. 

6. Όσα θέματα δεν προβλέπονται από τον παρόντα 
συγκεκριμένο Κανονισμό Λειτουργίας του Π.Μ.Σ., θα 


τίθενται προς συζήτηση στη ΣΕ η οποία θα εισηγείται 
στη Συνέλευση του ΠΤΔΕ - ΕΚΠΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1 . 9 η την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' Ί ΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























